7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว ประกอบด้วย

หุ้นสามัญ

 ทุนจดทะเบียนและทุนชำระแล้ว ณ วันที่ 31 ธันวาคม 2562

ทุนจดทะเบียน : 929,070,000 บาท แบ่งเป็นหุ้นสามัญจำนวน 929,070,000 หุ้น
มูลค่าที่ตราไว้หุ้นละ 1 บาท

ทุนชำระแล้ว : 922,180,251 บาท แบ่งเป็นหุ้นสามัญจำนวน 922,180,251 หุ้น

มูลค่าที่ตราไว้หุ้นละ 1 บาท

2.  ผู้ถือหุ้น

รายชื่อผู้ถือหุ้น 10 รายแรก ณ วันปิดสมุดทะเบียนพักการโอนหุ้น (ล่าสุด) วันที่ 31 ธันวาคม 2562
สรุปได้ดังนี้

+------------------------------------+-----------------+--------------+
| ชื่อผู้ถือหุ้น                            | จำนวนหุ้นที่ถือ      | ถือหุ้นร้อยละ    |
+------------------------------------+-----------------+--------------+
| 1. นายนิพนธ์ ลีละศิธร                  | 222,000,000     | 24.07        |
+------------------------------------+-----------------+--------------+
| 2. นายปรีชา ลีละศิธร                  | 126,650,000     | 13.73        |
+------------------------------------+-----------------+--------------+
| 3. บริษัท แอ็ลไลแอนซ์ จำกัด             | 82,000,000      | 8.89         |
+------------------------------------+-----------------+--------------+
| 4. บริษัท วอลล์สตรีททาวเวอร์ จำกัด       | 35,000,000      | 3.80         |
+------------------------------------+-----------------+--------------+
| 5. นายชายชาญ หลูไพบูลย์               | 31,800,000      | 3.45         |
+------------------------------------+-----------------+--------------+
| 6. UOB KAY HIAN PRIVATE LIMITED    | 20,838,329      | 2.26         |
+------------------------------------+-----------------+--------------+
| 7. บริษัท ลีกองยิน โฮลดิ้ง จำกัด          | 18,665,790      | 2.02         |
+------------------------------------+-----------------+--------------+
| 8. นายสมศักดิ์ อมรรัตนชัยกุล             | 16,569,600      | 1.80         |
+------------------------------------+-----------------+--------------+
| 9. นางกรองพร ตุริยากรณ์               | 16,002,887      | 1.74         |
+------------------------------------+-----------------+--------------+
| 10. นายปุณณพงษ์ ชุวัสวัตพัทธ์             | 7,700,000       | 0.83         |
+------------------------------------+-----------------+--------------+
| 11. อื่น ๆ (3,337 ราย)               | 344,953,645     | 37.41        |
+------------------------------------+-----------------+--------------+
| รวม 3,347 ราย                      | 922,180,251     | 100.00       |
+------------------------------------+-----------------+--------------+

(หมายเหตุ กลุ่มครอบครัวลีละศิธร ประกอบด้วยลำดับที่ 1-4 ถือหุ้นรวมกันคิดเป็นประมาณร้อยละ
50.49 ของจำนวนหุ้นทั้งหมด โดยมีผู้แทนกลุ่มครอบครัวลีละศิธร คือ นายนิพนธ์ ลีละศิธร )

ทั้งนี้ ณ วันที่ 31 ธันวาคม 2562 ซึ่งเป็นวันปิดสมุดทะเบียนล่าสุดของบริษัทนั้น
บริษัทมีผู้ถือหุ้นในส่วนที่เป็น NVDR ในสัดส่วนร้อยละ เท่ากับ 2.25
ของทุนชำระแล้วของบริษัทที่มีเท่ากับ 922,180,251 บาท (มูลค่าต่อหุ้นเท่ากับ 1 บาท)
ทั้งนี้ผู้ลงทุนสามารถหาข้อมูลของผู้ถือหุ้นในส่วนของ NVDR ได้จากเว็ปไซต์ www.set.or.th

7.3 การออกหลักทรัพย์

ปัจจุบันยังไม่มี

  7.4 นโยบายการจ่ายเงินปันผล

บริษัทและบริษัทย่อยมีนโยบายการจ่ายเงินปันผลให้แก่ผู้ถือหุ้น ในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้ตามงบกำไรขาดทุนเฉพาะของบริษัท
ทั้งนี้การจ่ายเงินปันผลดังกล่าวอาจมีการเปลี่ยนแปลงได้ขึ้นอยู่กับผลการดำเนินงานฐานะการเงิน
และโครงการในอนาคตของบริษัท รวมทั้งภาวะเศรษฐกิจโดยรวม

ที่ประชุมคณะกรรมการบริษัท ครั้งที่ 2/2563 เมื่อวันที่ 13 มีนาคม 2563 ให้จ่ายเงินปันผลประจำปี
2562 ในอัตราหุ้นละ 0.12 บาท หรือคิดเป็นอัตราการจ่ายเงินปันผลในอัตราร้อยละ 78
ของกำไรสุทธิตามงบการเงินเฉพาะกิจการของบริษัท (หรือคิดเป็นอัตราร้อยละ 74
ของงบการเงินรวมส่วนที่เป็นผู้ถือหุ้นของบริษัท) สำหรับผลการดำเนินงานตั้งแต่วันที่ 1 มกราคม
2562 ถึงวันที่ 31 ธันวาคม 2562 และกำหนดจ่ายในวันที่ 19 พฤษภาคม 2563 สำหรับปี 2561
และ 2560 จ่ายในอัตราหุ้นละ 0.08 บาท และ 0.19 บาท คิดเป็นอัตราการจ่ายร้อยละ 93
และร้อยละ 93 ของกำไรของงบการเงินเฉพาะกิจการของบริษัท (หรือคิดเป็นอัตราร้อยละ 90
และอัตราร้อยละ 92 ของงบการเงินรวมส่วนที่เป็นผู้ถือหุ้นของบริษัท) ตามลำดับ

8. โครงสร้างการจัดการ

8.1 คณะกรรมการบริษัท

คณะกรรมการของบริษัท ลีพัฒนาผลิตภัณฑ์ จำกัด (มหาชน) ประกอบด้วยกรรมการจำนวน 9 ท่าน
ดังนี้

  1. นายวิสิทธิ์ ลีละศิธร กรรมการและประธานกรรมการ

  2. นายนิพนธ์ ลีละศิธร กรรมการและประธานกรรมการบริหาร

  3. นายการุญ จันทร์มิ่งพร กรรมการ

  4. นางสุภาพร จงวิลัยวรรณ กรรมการ

  5. รศ.ดร. สมชาย ภคภาสน์วิวัฒน์ กรรมการอิสระและประธานกรรมการตรวจสอบ

  6. นางสุนันทา ศุภผลศิริ กรรมการอิสระและกรรมการตรวจสอบ

  7. นายบุศรินทร์ วนาสวัสดิ์ กรรมการอิสระและกรรมการตรวจสอบ

  8. พล.ต.ท. อดิศร นนทรีย์ กรรมการอิสระและประธานกรรมการสรรหา

  และกำหนดค่าตอบแทน

  9. นายสมศักดิ์ เธียรศรียุกต์ กรรมการและเลขานุการคณะกรรมการ

กรรมการผู้มีอำนาจลงนามผูกพันบริษัทประกอบด้วย นายวิสิทธิ์ ลีละศิธร หรือ นายนิพนธ์ ลีละศิธร
หรือ นายการุญ จันทร์มิ่งพร หรือ นางสุภาพร จงวิลัยวรรณ หรือ นายสมศักดิ์ เธียรศรียุกต์
กรรมการสองในห้าคนนี้ลงลายมือชื่อร่วมกัน ประทับตราสำคัญของบริษัท

อำนาจหน้าที่ของคณะกรรมการบริษัท

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทที่กำหนดไว้
รวมทั้งดำเนินการตามมติที่ประชุมผู้ถือหุ้น

2. กำหนดเป้าหมายและนโยบายการดำเนินธุรกิจเพื่อให้ฝ่ายบริหารนำไปปฏิบัติ

3. คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
ซึ่งมีอำนาจลงนามผูกพันบริษัทได้

4. คณะกรรมการมีอำนาจที่จะมอบหมายให้กรรมการคนหนึ่งหรือหลายคนหรือบุคคลอื่นใด
ปฏิบัติการอย่างใดอย่างหนึ่งแทนคณะกรรมการได้ เช่น คณะกรรมการบริหาร
และคณะกรรมการตรวจสอบ เป็นต้น
โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

5. คณะกรรมการต้องจัดให้มีการประชุมกันทุกครั้งที่เป็นเรื่องสำคัญ ๆ
ซึ่งจะมีผลต่อการดำเนินงานของบริษัท เช่น การขอวงเงินสินเชื่อจากสถาบันการเงิน การกู้ยืม
การค้ำประกัน การขยายกิจการ การลงทุนหรือการขายเงินลงทุนในกิจการอื่น ๆ เป็นต้น

6. พิจารณาอนุมัติงบการเงินรายไตรมาส ก่อนนำส่งตลาดหลักทรัพย์แห่งประเทศไทย

7. กำกับดูแลให้การรายงานข้อมูลทางการเงินและข้อมูลอื่นๆ
ต่อผู้ถือหุ้นเป็นไปโดยถูกต้องครบถ้วนและโปร่งใส

การประชุมคณะกรรมการ

บริษัทกำหนดตารางการประชุมคณะกรรมการล่วงหน้าเป็นรายปี
โดยกำหนดการประชุมทุกไตรมาสเป็นอย่างน้อย และกรรมการทุกคนจะทราบกำหนดการล่วงหน้า

8.2 ผู้บริหาร

องค์ประกอบของคณะกรรมการ

องค์ประกอบของคณะกรรมการเป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(กลต.) ดังนี้

-   มีกรรมการอิสระอย่างน้อย 1 ใน 3 ของจำนวนกรรมการทั้งหมด และไม่น้อยกว่า 3 คน

-   มีคณะกรรมการตรวจสอบอย่างน้อย 3 คน

นิยามคณะกรรมการ

กรรมการที่เป็นผู้บริหาร หมายถึง
ผู้มีอำนาจในการบริหารงานและมีอำนาจลงนามผูกพันที่ได้รับการแต่งตั้งเป็นกรรมการ

กรรมการที่ไม่เป็นผู้บริหาร หมายถึง
กรรมการที่ไม่ได้มีตำแหน่งเป็นผู้บริหารของบริษัทและไม่มีอำนาจลงนามผูกพัน

กรรมการอิสระ หมายถึง
กรรมการที่ไม่ได้เป็นผู้บริหารและต้องมีคุณสมบัติตามข้อกำหนดของสำนักงาน กลต.
และตลาดหลักทรัพย์

  คุณสมบัติและเกณฑ์การสรรหากรรมการอิสระ

กรรมการอิสระของบริษัท
มีคุณสมบัติครบถ้วนและมีความเป็นอิสระตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย กล่าวคือ

1.  ถือหุ้นไม่เกินร้อยละ 0.50 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง
    ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็น
    บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท
    หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย
    หรือนิติบุคคลที่อาจมีความขัดแย้งในลักษณะที่ขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย หรือนิติบุคคลที่อาจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งและไม่เป็นผู้ถือหุ้นรายใหญ่ การรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งเป็นผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปี จากบริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคลให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
    ของผู้ให้บริการทางวิชาชีพนั้นด้วย เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
    ปี ก่อนได้รับการแต่งตั้ง

7.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระ
    เกี่ยวกับการดำเนินงานของบริษัท
    กรรมการอิสระอาจได้รับมอบหมายจากคณะกรรมการให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้งโดยมีการตัดสินใจในรูปแบบขององค์คณะ

โครงสร้างการจัดการของบริษัท

ประกอบด้วย คณะกรรมการ จำนวน 4 ชุด ได้แก่ คณะกรรมการบริษัท คณะกรรมการบริหาร
คณะกรรมการตรวจสอบ และคณะกรรมการสรรหาและกำหนดค่าตอบแทน

คณะกรรมการบริหาร ประกอบด้วยกรรมการ จำนวน 3 ท่าน มีรายละเอียดดังนี้

1. นายนิพนธ์ ลีละศิธร ประธานกรรมการบริหาร

2. นางสุภาพร จงวิลัยวรรณ กรรมการบริหาร

3. นายสมศักดิ์ เธียรศรียุกต์ เลขานุการคณะกรรมการบริหาร

*นายการุญ จันทร์มิ่งพร ตําแหน่ง กรรมการ กรรมการบริหาร และรองกรรมการผู้จัดการ
ได้ขอลาออกจากการเป็นกรรมการบริหาร และรองกรรมการผู้จัดการของบริษัท
แต่ยังคงดํารงตําแหน่งกรรมการของบริษัท โดยมีผลตั้งแต่วันที
1 กันยายน 2562 เป็นต้นไป

อำนาจหน้าที่ของคณะกรรมการบริหาร

1. ปฏิบัติหน้าที่ดูแลรับผิดชอบในการบริหารงานประจำของบริษัท
ตามนโยบายของคณะกรรมการบริษัทได้มอบหมายหรือกำหนดไว้
โดยมีอำนาจอนุมัติธุรกรรมทางการค้าต่อครั้งภายในวงเงินไม่เกิน 100 ล้านบาท / ครั้ง
หรือตามที่คณะกรรมการบริษัทกำหนด

2. กำหนดโครงสร้างการบริหารงานขององค์กร การวางแผน
ควบคุมและประเมินผลการดำเนินงานของบริษัท เพื่อเสนอให้คณะกรรมการบริษัทเห็นชอบ

3. ตรวจสอบติดตามและรายงานผลการดำเนินงานของบริษัทให้เป็นไปตามแผนธุรกิจที่ได้กำหนดไว้
เพื่อรายงานต่อคณะกรรมการบริษัททุกไตรมาส

4. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

ทั้งนี้
การอนุมัติรายการที่อาจมีความขัดแย้งทางผลประโยชน์หรือขัดแย้งต่อส่วนได้เสียในลักษณะอื่นใดกับบริษัทหรือบริษัทย่อย
คณะกรรมการบริหารจะต้องนำเสนอต่อที่ประชุมคณะกรรมการบริษัท
เพื่อพิจารณาอนุมัติรายการดังกล่าว

นอกจากนี้ ในกรณีที่การทำรายการใดเป็นรายการที่เกี่ยวโยงกันหรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อย แล้วแต่กรณี การทำรายการดังกล่าวต้องได้รับการอนุมัติจากที่ประชุมผู้ถือหุ้น และ/หรือ การปฏิบัติอื่นใดตามที่หลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ ด้วย เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

คณะผู้บริหาร

  1. นายนิพนธ์ ลีละศิธร กรรมการผู้จัดการ

  และรักษาการรองกรรมการผู้จัดการสายงานการตลาด

  และรักษาการผู้ช่วยกรรมการผู้จัดการสายงานบริหารทั่วไป

และรักษาการรองกรรมการผู้จัดการสายการผลิตและเทคโนโลยีอาหารสัตว์

2. นางสุภาพร จงวิลัยวรรณ ผู้ช่วยกรรมการผู้จัดการสายการเงิน/บัญชี/เทคโนโลยีสารสนเทศ

3. นายสมศักดิ์ เธียรศรียุกต์ กรรมการและผู้อำนวยการฝ่ายบัญชี

อำนาจหน้าที่ของกรรมการผู้จัดการ

1.  หน้าที่ในการกำหนดนโยบาย ทิศทาง กลยุทธ์ และโครงสร้างการบริหารงาน
    ทั้งนี้เพื่อให้สอดคล้องกับภาวะเศรษฐกิจและการแข่งขัน
    เพื่อนำเสนอต่อคณะกรรมการบริษัทเห็นชอบ

2.  กำหนด แผนธุรกิจ งบประมาณ การลงทุนต่างๆ
    รวมทั้งการตรวจสอบติดตามการดำเนินนโยบาย แนวทางการบริหารงานด้านต่างๆ
    ให้เป็นไปตามนโยบายที่ได้นำเสนอและได้รับความเห็นชอบจากคณะกรรมการบริษัท
    ตลอดจนการดำเนินการอื่นๆ ตามที่ได้รับมอบหมายจากคณะกรรมการบริษัทเป็นกรณีๆ ไป
    ทั้งนี้การอนุมัติรายการที่อาจมีความขัดแย้งทางผลประโยชน์หรือขัดแย้งต่อส่วนได้เสียในลักษณะอื่นใดกับบริษัทหรือบริษัทย่อย
    กรรมการผู้จัดการจะต้องนำเสนอต่อที่ประชุมคณะกรรมการบริษัท
    เพื่อพิจารณาอนุมัติรายการดังกล่าว

นอกจากนี้ในกรณีที่การทำรายการใดเป็นรายการที่เกี่ยวโยงกันหรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อย
แล้วแต่กรณี การทำรายการดังกล่าวต้องได้รับการอนุมัติจากที่ประชุมผู้ถือหุ้น และ/หรือ
การปฏิบัติอื่นใดตามที่หลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆด้วย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

8.3 เลขานุการบริษัท

คณะกรรมการบริษัทได้มีมติแต่งตั้ง นายศุภโรจน์ บัวศรี
ปัจจุบันดำรงตำแหน่งผู้อำนวยการฝ่ายกฎหมายและรัฐกิจใน บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบุคคลที่มีคุณสมบัติทั้งด้านคุณวุฒิและวัยวุฒิ มาช่วยปฏิบัติหน้าที่ในตำแหน่งเลขานุการของบริษัท
ตั้งแต่วันที่ 31 สิงหาคม 2551 โดยมีหน้าที่และความรับผิดชอบตามที่กำหนดในมาตรา 89/15 และ
มาตรา 89/16 ของพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
ด้วยความรับผิดชอบ ความระมัดระวัง และความซื่อสัตย์สุจริต
รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับบริษัท มติกรรมการ
ตลอดจนมติที่ประชุมผู้ถือหุ้น ทั้งนี้หน้าที่ตามกฎหมายของเลขานุการบริษัท มีดังนี้

1.  จัดทำและเก็บรักษาเอกสารดังต่อไปนี้

1.  ทะเบียนกรรมการ

2.  หนังสือนัดประชุมคณะกรรมการ รายงานการประชุมคณะกรรมการ
    และรายงานประจำปีของบริษัท

3.  หนังสือนัดประชุมผู้ถือหุ้น และรายงานการประชุมผู้ถือหุ้น

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และจัดส่งสำเนารายงานการมีส่วนได้เสียตามมาตรา 89/14 ให้ประธานกรรมการ
    และประธานกรรมการตรวจสอบภายใน 7 วันทำการ นับแต่วันที่บริษัทได้รับรายงานนั้น

3.  ดำเนินการอื่นๆ ตามที่คณะกรรมการกำกับตลาดทุนประกาศกำหนด

4.  ให้คำแนะนำด้านกฎหมายและกฎเกณฑ์ต่างๆ ที่เกี่ยวข้อง
    และข้อพึงปฏิบัติด้านการกำกับดูแลในการดำเนินกิจกรรมของคณะกรรมการให้เป็นไปตามกฎหมาย

5.  หน้าที่อื่นๆ ตามที่ได้รับมอบหมายจากบริษัท

  8.4 ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัท
โดยค่าตอบแทนจะจ่ายในจำนวนที่เหมาะสมสำหรับขนาดธุรกิจและประเภท อุตสาหกรรม
และต้องได้รับการอนุมัติจากที่ประชุมผู้ถือหุ้นทุกครั้งก่อนการจ่าย

บริษัทมีคณะกรรมการสรรหาและกำหนดค่าตอบแทนได้มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในกลุ่มอุตสาหกรรมเดียวกันและมีขนาดใกล้เคียงกัน
รวมทั้งผลประกอบของบริษัทประกอบการพิจารณาแก่คณะกรรมการบริษัท
ก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้ายในการอนุมัติ

1) ค่าตอบแทนที่เป็นตัวเงิน

- กรรมการ จำนวน 9 ท่าน ได้รับบำเหน็จกรรมการในฐานะเป็นกรรมการบริษัทประจำปี 2560
เป็นจำนวนเงิน 1,145,000 บาท และในปี 2561 เป็นจำนวนเงิน 1,135,000 บาท และในปี
2562 เป็นจำนวนเงิน 1,135,000 บาท ตามลำดับ ตามรายชื่อคณะกรรมการและจำนวนเงินดังนี้

  -------------------- ------------ ----------- ------------------------------------ ------------------------- ----------- -----------
  รายชื่อคณะกรรมการ                               ตำแหน่ง                               จำนวนเงินค่าบำเหน็จกรรมการ               
                                                                                     (บาท)                                 

                                                                                     ปี 2560                    ปี 2561      ปี 2562

  1. นายวิสิทธิ์           ลีละศิธร                   ประธานกรรมการ                        345,000                   345,000     345,000

  2. นายนิพนธ์           ลีละศิธร                   ประธานกรรมการบริหารและกรรมการผู้จัดการ   135,000                   125,000     125,000

  3. นายการุญ           จันทร์มิ่งพร                 กรรมการ                              95,000                    95,000      95,000

  4. นางสุภาพร          จงวิลัยวรรณ                ผู้ช่วยกรรมการผู้จัดการ                    95,000                    95,000      95,000

  5. รศ.ดร. สมชาย      ภคภาสน์วิวัฒน์               ประธานกรรมการตรวจสอบและกรรมการอิสระ   95,000                    95,000      95,000

  6. นางสุนันทา          ศุภผลศิริ                   กรรมการตรวจสอบและกรรมการอิสระ         95,000                    95,000      95,000

  7. นายบุศรินทร์         วนาสวัสดิ์                  กรรมการตรวจสอบและกรรมการอิสระ         95,000                    95,000      95,000

  8. พล.ต.ท.อดิศร                    นนทรีย์       กรรมการอิสระ                          95,000                    95,000      95,000

  9. นายสมศักดิ์                       เธียรศรียุกต์   กรรมการและเลขานุการคณะกรรมการ         95,000                    95,000      95,000

  รวมค่าบำเหน็จกรรมการ                                                                 1,145,000                 1,135,000   1,135,000
  -------------------- ------------ ----------- ------------------------------------ ------------------------- ----------- -----------

- ประธานกรรมการและกรรมการบริหาร จำนวน 5 ท่าน
ได้รับผลประโยชน์ตอบแทนในการบริหารงาน เป็น เงินเดือน โบนัส
เงินสมทบกองทุนประกันสังคมและกองทุนสำรองเลี้ยงชีพจากบริษัท ในรอบปี 2560- 2562
รวมเป็นเงิน 14.91 ล้านบาท, 14.93 ล้านบาท และ 15.83 ล้านบาท ตามลำดับ

- ค่าเบี้ยประชุมคณะกรรมการตรวจสอบและกรรมการอิสระ จำนวน 4 ท่าน ได้รับรวมทั้งปีจำนวน
260,000 บาท ในรอบปี 2560 - 2562 โดยประธานกรรมการตรวจสอบได้รับจำนวน 30,000
บาท ต่อไตรมาส กรรมการตรวจสอบได้รับท่านละ 12,000 บาทต่อไตรมาส
และกรรมการอิสระได้รับจำนวน 11,000 บาทต่อไตรมาส

  ---------------------- ------------ --------- ------------------------------------ ---------------------- --------- ---------
  รายชื่อคณะกรรมการ                               ตำแหน่ง                               จำนวนเบี้ยประชุมกรรมการ             
                                                                                     (บาท)                            

                                                                                     ปี 2560                 ปี 2561    ปี 2562

  1. รศ.ดร. สมชาย        ภคภาสน์วิวัฒน์             ประธานกรรมการตรวจสอบและกรรมการอิสระ   120,000                120,000   120,000

  2. นางสุนันทา            ศุภผลศิริ                 กรรมการตรวจสอบและกรรมการอิสระ         48,000                 48,000    48,000

  3. นายบุศรินทร์           วนาสวัสดิ์                กรรมการตรวจสอบและกรรมการอิสระ         48,000                 48,000    48,000

  4. พล.ต.ท.อดิศร                      นนทรีย์     กรรมการอิสระ                          44,000                 44,000    44,000

  รวมค่าเบี้ยประชุมกรรมการ                                                               260,000                260,000   260,000
  ---------------------- ------------ --------- ------------------------------------ ---------------------- --------- ---------

2) ค่าตอบแทนอื่นที่ไม่ใช่เป็นเงิน - ไม่มี -

  8.5 บุคลากร

ณ วันที่ 31 ธันวาคม 2562 บริษัทและบริษัทย่อย มีจำนวนพนักงานดังนี้

  --------------------- ---------------- ---------------- ----------------
  สายงานหลัก             รายเดือน          รายวัน            รวม

  สำนักงานใหญ่            167 คน           - คน             167 คน

  โรงงานอาหารสัตว์        291 คน           199 คน           490 คน

  กิจการฟาร์ม             9 คน             21 คน            30 คน

  รวม                   467 คน           220 คน           687 คน
  --------------------- ---------------- ---------------- ----------------

บริษัทไม่เคยมีข้อพิพาทด้านแรงงานใด ๆ นับแต่ก่อตั้งบริษัทมาเป็นเวลากว่า 37 ปี
โดยมีค่าใช้จ่ายเกี่ยวกับพนักงานสำหรับปี 2562 ประกอบด้วยเงินเดือน โบนัส คอมมิสชั่น
เงินสมทบกองทุนสำรองเลี้ยงชีพ เงินประกันสังคมพนักงานและผลประโยชน์อื่น ๆ ของพนักงาน
รวมเป็นเงินประมาณ 319 ล้านบาท

ในปีที่ผ่านมา บริษัทได้นำระบบนโยบายคุณภาพ ISO 9001 : 2015
มาใช้ที่โรงงานอาหารสัตว์และกิจการฟาร์ม
ควบคู่กับการส่งเสริมให้พนักงานได้เข้ารับการฝึกอบรมในสายงานอาชีพที่ตนเองทำอยู่
ให้เกิดความรู้ความสามารถอย่างต่อเนื่อง
และพร้อมที่จะพัฒนางานของบริษัทให้มีประสิทธิภาพและประสิทธิผลดียิ่ง ๆ ขึ้นต่อไป

สำหรับในด้านสุขอนามัยและสิ่งแวดล้อมในโรงงานผลิตอาหารสัตว์นั้น
บริษัทก็ได้ดำเนินการปรับปรุงและพัฒนาบุคลากร สำหรับเตรียมรองรับข้อกำหนดเรื่อง GMP (Good
Manufacturing Practice) และ HACCP (Hazard Analysis Critical Control
Point) เพื่อให้สอดคล้องกับข้อกำหนดที่เป็นสากลและเป็นหลักประกันแก่เกษตรกรผู้เลี้ยงสัตว์
ในการที่จะได้รับอาหารสัตว์ที่ดีมีคุณภาพและได้มาตรฐานสากล
นอกจากนี้ยังได้นำระบบการจัดการสิ่งแวดล้อม ISO 14001 : 2015 และระบบการจัดการพลังงาน
ISO 50001 : 2018 มาใช้เพื่อสร้างจิตสำนึกการรักษาสิ่งแวดล้อมต่อชุมชนและสังคม
รวมทั้งการจัดการอนุรักษ์พลังงาน

9. การกำกับดูแลกิจการ

9.1 นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืนคณะกรรมการบริษัทมีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทให้ความสำคัญต่อระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ
รวมทั้งข้อพึงปฏิบัติที่ดี (Code of best practices)
สำหรับกรรมการบริษัทจดทะเบียนตามแนวทางของตลาดหลักทรัพย์ฯ

สิทธิของผู้ถือหุ้น

การประชุมผู้ถือหุ้นทุกครั้งได้จัดที่บริษัท
และบริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุม 10 วันทำการ
โดยแต่ละวาระมีความเห็นของคณะกรรมการประกอบและมีการบันทึกการประชุมถูกต้องครบถ้วน
เพื่อให้ผู้ถือหุ้นสามารถตรวจสอบได้
และได้เพิ่มทางเลือกให้กับผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

การประชุมผู้ถือหุ้น

ในการประชุมผู้ถือหุ้นในปี 2562 มีกรรมการเข้าร่วมประชุมทั้งสิ้น 8 ท่าน โดยประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัทสอบถาม และแสดงความคิดเห็นและข้อเสนอแนะต่าง ๆ รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
และงบประมาณ ของบริษัท ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่กำหนดไว้อย่างมี ประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการ และความมั่นคงสูงสุดให้แก่ผู้ถือหุ้น

ความขัดแย้งทางผลประโยชน์

รายการที่อาจมีความขัดแย้งทางผลประโยชน์
คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียด มูลค่ารายการ คู่สัญญา เหตุผล และความจำเป็น
ไว้ในรายงานประจำปี และ แบบ 56-1 แล้ว

9.2 คณะกรรมการชุดย่อย

คณะกรรมการตรวจสอบ

คณะกรรมการตรวจสอบของบริษัทประกอบด้วยกรรมการจำนวน 3 ท่าน ประกอบด้วย

  ---- --------------------------------- ---------------------------------
  1.   รศ.ดร. สมชาย ภคภาสน์วิวัฒน์           ประธานกรรมการตรวจสอบ

  2.   นายบุศรินทร์ วนาสวัสดิ์                 กรรมการตรวจสอบ

  3.   นางสุนันทา ศุภผลศิริ                   กรรมการตรวจสอบ
  ---- --------------------------------- ---------------------------------

คณะกรรมการตรวจสอบดำรงตำแหน่งคราวละ 2 ปี โดยมีการประชุม 4 ครั้งต่อ 1 ปี
และรายงานต่อคณะกรรมการบริษัทโดยตรง โดยมีนายสมศักดิ์
เธียรศรียุกต์เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเปิดเผยข้อมูลอย่างเพียงพอ

2.  สอบทานให้บริษัทมีระบบการบริหารความเสี่ยง และเสนอแนะการปรับปรุงให้ทันสมัยอยู่เสมอ

3.  สอบทานให้บริษัทมีระบบการควบคุมภายใน และระบบการตรวจสอบภายใน
    เพื่อให้มั่นใจได้ว่าระบบดังกล่าวมีความเหมาะสมและมีประสิทธิผล

4.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

5.  พิจารณาคัดเลือกและเสนอแต่งตั้ง รวมทั้งเสนอค่าตอบแทนของผู้สอบบัญชีของบริษัท

6.  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทและลงนามโดยประธานกรรมการตรวจสอบ

8.  ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

  คณะกรรมการสรรหาและกำหนดค่าตอบแทน

บริษัทได้ตระหนักและให้ความสำคัญต่อระบบการบริหารจัดการที่มีประสิทธิภาพ โปร่งใส ตรวจสอบได้
ซึ่งจะทำให้เกิดความเชื่อมั่นให้กับทุกหน่วยงานที่เกี่ยวข้อง
ส่งผลให้ธุรกิจมีความเจริญเติบโตอย่างยั่งยืน
ภายใต้การดำเนินงานตามแนวทางการกำกับดูแลกิจการที่ดี
บริษัทจึงได้แต่งตั้งคณะกรรมการสรรหาและกำหนดค่าตอบแทน ตามมติที่ประชุมคณะกรรมการบริษัท
เพื่อกำหนดบทบาทหน้าที่ และความรับผิดชอบ ตามรายชื่อคณะกรรมการที่เสนอแต่งตั้งขึ้นใหม่ ดังนี้

1.  พล.ต.ท.อดิศร นนทรีย์ ประธานคณะกรรมการสรรหาและกำหนดค่าตอบแทน

2.  นางสุนันทา ศุภผลศิริ กรรมการสรรหาและกำหนดค่าตอบแทน

3.  นายนิพนธ์ ลีละศิธร กรรมการสรรหาและกำหนดค่าตอบแทน

4.  นายสมศักดิ์ เธียรศรียุกต์ เลขานุการคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนมีวาระดำรงตำแหน่งคราวละ 2 ปี
และรายงานต่อคณะกรรมการบริษัทโดยตรง

อำนาจหน้าที่ของคณะกรรมการสรรหาและกำหนดค่าตอบแทน

1.  กำหนดนโยบาย หลักเกณฑ์ และวิธีในการสรรหากรรมการบริษัท เพื่อให้เกิดความโปร่งใส

2.  พิจารณาสรรหา คัดเลือกและเสนอชื่อบุคคลที่มีคุณสมบัติเหมาะสมให้ดำรงตำแหน่ง
    กรรมการบริษัท กรรมการชุดย่อยบริษัท แทนกรรมการที่ต้องพ้นตำแหน่งตามข้อบังคับบริษัท

3.  กำหนดวิธีการและหลักเกณฑ์การพิจารณาค่าตอบแทนกรรมการ ทั้งที่เป็นตัวเงิน และมิใช่ตัวเงิน

4.  พิจารณากำหนดค่าตอบแทนและรูปแบบค่าตอบแทนประจำปีที่เป็นธรรมและสมเหตุสมผล
    แล้วนำเสนอกรรมการบริษัทพิจารณา ก่อนนำเสนอที่ประชุมผู้ถือหุ้นเพื่อพิจารณาอนุมัติ

5.  คณะกรรมการสรรหาและกำหนดค่าตอบแทนจะต้องจัดให้มีการประชุมอย่างน้อยปีละ 1 ครั้ง
    และรายงานต่อกรรมการบริษัท

6.  ปฏิบัติการอื่นใดเกี่ยวกับการสรรหาและกำหนดค่าตอบแทนที่คณะกรรมการบริษัทมอบหมาย

บริษัทมีคณะกรรมการสรรหาและกำหนดค่าตอบแทน (Nominating Committee)
ในการคัดเลือกบุคคลเข้ามาเป็นกรรมการบริษัท และการเลือกตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

บริษัทกำหนดให้มีคณะกรรมการไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

โดยในการประชุมผู้ถือหุ้นสามัญประจำปีทุกคราว
ให้กรรมการออกจากตำแหน่งจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้เคียงที่สุดกับสัดส่วนหนึ่งในสามกรรมการผู้ออกจากตำแหน่งตามข้อนี้อาจจะได้รับเลือกตั้งใหม่ก็ได้

ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการซึ่งมีคุณสมบัติ
และไม่มีลักษณะต้องห้ามตามมาตรา 68 แห่ง พรบ.มหาชน จำกัด 2535
เข้าเป็นกรรมการแทนในการประชุมคณะกรรมการคราวถัดไปและอยู่ในตำแหน่งกรรมการได้เพียงเท่าที่วาระยังเหลือของกรรมการที่ตนแทน
และมติของคณะกรรมการต้องมีคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

9.3 การสรรหาและแต่งตั้งกรรมการและผู้บริหารระดับสูง

หลักเกณฑ์และกระบวนการคัดเลือกและแต่งตั้งกรรมการใหม่

บริษัทเปิดโอกาสให้ผู้ถือหุ้นสามารถเสนอชื่อบุคคลที่ไม่เป็นบุคคลต้องห้ามตามพรบ.หลักทรัพย์และตลาดหลักทรัพย์ฯ
และข้อกำหนดของคณะกรรมการกำกับหลักทรัพย์และตลาดหลักทรัพย์
และเป็นไปตามข้อกำหนดของบริษัท และบุคคลที่ได้รับการเสนอชื่อต้องยินยอมให้มีการเสนอชื่อ
เพื่อเลือกตั้งเป็นกรรมการของบริษัท ซึ่งในปีนี้ บริษัทกำหนดให้เสนอชื่อได้ตั้งแต่วันที่ 15 ตุลาคม
พ.ศ.2562 จนถึงวันที่ 31 ธันวาคม พ.ศ.2562 โดยบริษัทฯ ได้นำเสนอรายละเอียด หลักเกณฑ์
และวิธีปฏิบัติบนเว็บไซต์ของบริษัท www.leepattana.com ภายใต้หมวดนักลงทุนสัมพันธ์ หัวข้อ
“หน้าหลักนักลงทุน” และประกาศผ่านทางเว็บไซต์ของตลาดหลักทรัพย์แห่งประเทศไทย
www.set.or.th

คณะกรรมการสรรหาและกำหนดค่าตอบแทน จะพิจารณารายชื่อบุคคลจากการเสนอชื่อของผู้ถือหุ้น
(ถ้ามี) รายชื่อบุคคลจากฐานข้อมูลทะเบียนกรรมการ บุคคลอื่นที่มีคุณสมบัติที่บริษัทต้องการ
และกรรมการที่ครบวาระทำการกลั่นกรองคุณสมบัติบุคคลที่กล่าวข้างต้นให้เป็นไปตามกฎหมาย
ข้อบังคับของบริษัทและหลักเกณฑ์ต่างๆ ที่เกี่ยวข้อง ตลอดจนต้องเป็นผู้ที่มีทักษะวิชาชีพ
ความเชี่ยวชาญด้านธุรกิจที่เกี่ยวเนื่องกับธุรกิจของบริษัท และ/หรือ มีทักษะด้านการบัญชีและการเงิน
กฎหมาย รวมถึงทักษะที่จำเป็นของคณะกรรมการที่ยังขาดอยู่
และเป็นไปตามคุณสมบัติของกรรมการที่ต้องการสรรหา
ซึ่งสอดคล้องกับกลยุทธ์ในการดำเนินธุรกิจของบริษัท โดยไม่จำกัดเพศ อายุ เชื้อชาติ ศาสนา
และนำเสนอต่อคณะกรรมการบริษัท เพื่อพิจารณาและให้ความเห็นชอบ
และนำเสนอผู้ถือหุ้นเพื่อพิจารณาแต่งตั้งเป็นรายบุคคลต่อไป

ในการประชุมผู้ถือหุ้น ต้องมีผู้ถือหุ้นและ/หรือผู้รับมอบฉันทะมาประชุมไม่น้อยกว่า 25 คน
และต้องมีหุ้นนับรวมกันได้ไม่น้อยกว่า 1 ใน 3 ของจำนวนหุ้นที่จดทะเบียนและเรียกชำระแล้ว
จึงจะครบเป็นองค์ประชุม

ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด เลือกตั้งบุคคลคนเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

การแต่งตั้งกรรมการต้องได้รับมติเห็นชอบจากที่ประชุมผู้ถือหุ้น
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
หรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดมา
มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

การประเมินตนเอง

บริษัทจัดให้มีการประเมินผลการปฏิบัติงานของคณะกรรมการเป็นประจำทุกปี

1.  แบบประเมินตนเองของคณะกรรมการ

หลักเกณฑ์

แบบประเมินตนเองของคณะกรรมการและคณะกรรมการชุดย่อยนำแนวทางแบบประเมินจากตลาดหลักทรัพย์ฯ
มาปรับใช้ให้เหมาะสมกับลักษณะและโครงสร้างของคณะกรรมการบริษัท
ซึ่งผลการประเมินจะเป็นส่วนสำคัญในการพัฒนาการปฏิบัติหน้าที่
และการดำเนินงานของคณะกรรมการให้มีประสิทธิภาพและประสิทธิผล

กระบวนการในการประเมิน

เลขานุการบริษัท จัดส่งแบประเมินให้กรรมการบริษัททุกท่าน ประเมินตนเองในทุกสิ้นปี
ทำการรวบรวมและรายงานผลสรุปต่อคณะกรรมการกำกับดูแลกิจการ
เพื่อรายงานต่อที่ประชุมคณะกรรมการบริษัท เป็นประจำทุกปี

2.  แบบประเมินตนเองของกรรมการรายบุคคล

หลักเกณฑ์

แบบประเมินตนเองของกรรมการรายบุคคล
เป็นเครื่องมือช่วยให้กรรมการได้ทบทวนและพัฒนาการปฏิบัติหน้าที่ของตนให้เกิดประสิทธิภาพและประสิทธิผล
มีหัวข้อในการประเมินที่สอดคล้องกับหน้าที่ความรับผิดชอบที่สำคัญของคณะกรรมการตามกฎหมาย
กฎบัตร จริยธรรมธุรกิจ นโยบายการกำกับดูแลกิจการ นโยบายต่อต้านการทุจริตและคอร์รัปชั่น
และคู่มือกรรมการผู้บริหาร และพนักงาน เกี่ยวกับมาตรการต่อต้านการทุจริตและคอร์รัปชั่น

กระบวนการในการประเมิน

เลขานุการบริษัท จัดส่งแบประเมินให้กรรมการบริษัททุกท่าน ประเมินตนเองในทุกสิ้นปี
ทำการรวบรวมและรายงานผลสรุปต่อคณะกรรมการสรรหาและกำหนดค่าตอบแทน
รายงานผลต่อที่ประชุมคณะกรรมการบริษัท เป็นประจำทุกปี
โดยจะนำผลการประเมินกรรมการรายบุคคล
ไปประกอบการพิจารณาคัดเลือกกรรมการแทนกรรมการที่ครบวาระ

แผนการสืบทอดตำแหน่ง

บริษัทมีการดำเนินการเกี่ยวกับแผนพัฒนาเพื่อทดแทนตำแหน่งงาน
โดยวัตถุประสงค์เพื่อเตรียมความพร้อมด้านกำลังคน ทั้งในเชิงคุณภาพและปริมาณ
สร้างความต่อเนื่องในการบริหารที่เหมาะสม
เพื่อคัดเลือกและเตรียมความพร้อมของบุคคลากรที่เหมาะสมในการดำรงตำแหน่งที่เป็นตำแหน่งงานหลักของบริษัท
อันได้แก่ ผู้บริหารสูงสุดของบริษัท รวมถึงตำแหน่งที่มีความสำคัญในโครงสร้างการบริหารจัดการ
หรือการดำเนินธุรกิจของบริษัท หรือเป็นตำแหน่งที่มีทักษะเฉพาะด้าน มีความชำนาญเชิงลึก
หรือยากแก่การทดแทน โดยได้กำหนดหลักเกณฑ์การจัดทำแผนการสืบทอดตำแหน่ง เช่น
ตำแหน่งงานที่สำคัญ เกณฑ์การพิจารณาและคัดเลือก ตลอดจนกระบวนการจัดทำแผนการสืบทอด
เป็นต้น

การสรรหาผู้บริหารระดับสูงสุด

ในการสรรหาผู้มาดำรงตำแหน่ง ผู้บริหารระดับสูงสุด
(กรณีตำแหน่งประธานกรรมการบริหารและกรรมการผู้จัดการ)
คณะกรรมการบริษัทจะเป็นผู้พิจารณาเบื้องต้น ในการกลั่นกรองสรรหาบุคคลที่มีคุณสมบัติครบถ้วน
เหมาะสม มีความรู้ความสามารถ ทักษะ
และประสบการณ์ที่เป็นประโยชน์ต่อการดำเนินงานของบริษัทและเข้าใจในธุรกิจ
และนำเสนอต่อคณะกรรมการสรรหาและกำหนดค่าตอบแทนเพื่อพิจารณาอนุมัติ
และคณะกรรมการสรรหาและกำหนดค่าตอบแทนนำเสนอต่อคณะกรรมการบริษัทเพื่อพิจารณาอนุมัติต่อไป

การอบรมและพัฒนาความรู้

บริษัทมีนโยบายให้การสนับสนุนกรรมการและผู้บริหาร ในการอบรมหลักสูตรของการเป็นกรรมการ
และผู้บริหาร เพื่อเสริมสร้างความรู้ ความเข้าใจบทบาทหน้าที่ของการเป็นกรรมการ
ตลอดจนเพื่อทราบกฎเกณฑ์ต่างๆ ระเบียบ ข้อบังคับ และกฎหมายที่เกี่ยวข้อง

9.4 การกำกับดูแลการดำเนินงานของบริษัทย่อยและบริษัทร่วม

- ไม่มี –

9.5 การกำกับดูแลเรื่องการใช้ข้อมูลภายใน

บริษัทมีนโยบายการกำกับดูแลเรื่องการใช้ข้อมูลภายใน มีระเบียบ ข้อบังคับ
ให้กรรมการและผู้บริหาร พนักงาน และลูกจ้างต้องรักษาความลับ และ/หรือ ข้อมูลภายในของบริษัท
ไม่นำความลับ และ/หรือ ข้อมูลภายในของบริษัทไปเปิดเผยหรือแสวงหาประโยชน์แก่ตนเอง
หรือเพื่อประโยชน์แก่ผู้อื่น ไม่ว่าโดยทางตรงหรือทางอ้อม
รวมทั้งมีมาตรการในการป้องกันผู้บริหารนำข้อมูลภายในของบริษัทไปใช้เพื่อประโยชน์ส่วนตน
โดยห้ามผู้บริหารรวมถึงคู่สมรส บุตรที่ยังไม่บรรลุนิติภาวะของผู้บริหารดังกล่าว
ใช้ข้อมูลภายในซึ่งยังมิได้เปิดเผยเพื่อทำการซื้อขาย
โอนหรือรับโอนหลักทรัพย์ที่ออกโดยบริษัทก่อนที่ข้อมูลนั้นจะถูกเปิดเผยสู่สาธารณชน
ซึ่งเป็นการปฏิบัติตามกฎหมายที่เกี่ยวกับธุรกิจหลักทรัพย์และตลาดหลักทรัพย์
และต้องรายงานสำนักงานคณะกรรมการกำกับหลักทรัพย์และตลาดหลักทรัพย์ทุกครั้งที่มีการซื้อขาย
โอนหรือรับโอนหลักทรัพย์ที่ออกโดยบริษัท ภายใน 3 วันทำการนับจากวันที่เกิดรายการ
พร้อมทั้งสำเนาเอกสารดังกล่าวเพื่อการรายงานและตรวจสอบของบริษัทต่อไป

จริยธรรมธุรกิจ

บริษัทมีคู่มือจริยธรรมธุรกิจ และได้มีการแจ้งแนวทางเกี่ยวกับจรรยาบรรณให้แก่คณะกรรมการ
ฝ่ายจัดการ และพนักงาน ยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม สาธารณชน และสังคม
โดยผู้ที่เกี่ยวข้องรับทราบและตกลงที่จะถือปฏิบัติ และบริษัทได้ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ

การถ่วงดุลของกรรมการที่ไม่เป็นผู้บริหาร

 คณะกรรมการบริษัทมีจำนวน 9 ท่าน ประกอบด้วย

-   กรรมการที่เป็นผู้บริหาร 3 ท่าน

-   กรรมการที่ไม่ได้เป็นผู้บริหาร 2 ท่าน

-   กรรมการที่เป็นอิสระ 4 ท่าน

การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการ
แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน
อย่างไรก็ตามโครงสร้างคณะกรรมการบริษัทประกอบด้วยกรรมการที่เป็นอิสระจำนวน 4 ท่าน
ซึ่งจะทำให้เกิดการถ่วงดุลและสอบทานการบริหารงาน

การประชุมคณะกรรมการ

คณะกรรมการมีกำหนดประชุมโดยปกติเป็นประจำทุกไตรมาส
และมีการประชุมพิเศษเพิ่มตามความจำเป็น โดยมีการกำหนดวาระชัดเจนแจ้งให้ทราบล่วงหน้า
และมีวาระพิจารณาติดตามผลการดำเนินงานเป็นประจำ
โดยเลขานุการคณะกรรมการบริษัทได้จัดหนังสือเชิญประชุม
พร้อมระเบียบวาระการประชุมและเอกสารก่อนการประชุมล่วงหน้า 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2562
ที่ผ่านมา คณะกรรมการมีการประชุมตามวาระปกติจำนวน 4 ครั้ง และประชุมตามวาระพิเศษ
จำนวน 1 ครั้ง รวมทั้งสิ้น 5 ครั้ง โดยการเข้าร่วมประชุมของคณะกรรมการบริษัทแต่ละท่านสรุปได้
ดังนี้

  ----------------- ------------- ----------------- ------- ------------------ ------- ------- -------
                                  การเข้าร่วมประชุม /                                             
                                  ประชุมทั้งหมด (ครั้ง)                                             

  รายชื่อคณะกรรมการ                 การประชุมวาระปกติ           การประชุมวาระพิเศษ           รวม     

                                  ปี 2561            ปี 2562  ปี 2561             ปี 2562  ปี 2561  ปี 2562

  1. นายวิสิทธิ์        ลีละศิธร        4/4               4/4     1/1                1/1     5/5     5/5

  2. นายนิพนธ์        ลีละศิธร        4/4               4/4     1/1                1/1     5/5     5/5

  3. นายการุญ        จันทร์มิ่งพร      3/4               3/4     1/1                1/1     4/5     4/5

  4. นางสุภาพร       จงวิลัยวรรณ     4/4               4/4     1/1                1/1     5/5     5/5

  5. รศ.ดร. สมชาย   ภคภาสน์วิวัฒน์    4/4               4/4     1/1                1/1     5/5     5/5

  6. นางสุนันทา       ศุภผลศิริ        4/4               4/4     1/1                1/1     5/5     5/5

  7. นายบุศรินทร์      วนาสวัสดิ์       4/4               4/4     1/1                1/1     5/5     5/5

  8. พล.ต.ท.อดิศร    นนทรีย์         4/4               4/4     1/1                1/1     5/5     5/5

  9. นายสมศักดิ์       เธียรศรียุกต์     4/4               4/4     1/1                1/1     5/5     5/5
  ----------------- ------------- ----------------- ------- ------------------ ------- ------- -------

ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการและผู้เกี่ยวข้อง สามารถตรวจสอบได้
สำหรับวาระการดำรงตำแหน่งกรรมการนั้น เป็นไปตามข้อบังคับบริษัท
ดูได้ในหัวข้อการสรรหากรรมการและผู้บริหาร โดยมีวาระการดำรงตำแหน่งคราวละ 3 ปี

รายงานคณะกรรมการบริษัท

คณะกรรมการบริษัทฯ เป็นผู้รับผิดชอบต่องบการเงินรวม และงบการเงินเฉพาะบริษัทของ บริษัท
ลีพัฒนาผลิตภัณฑ์ จำกัด (มหาชน) รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้น
และนักลงทุนทั่วไปอย่างโปร่งใส

คณะกรรมการบริษัทฯ ได้จัดให้มี และดำรงรักษาไว้ซึ่งระบบการควบคุมภายในที่มีประสิทธิภาพ
เพื่อให้เชื่อมั่นอย่างมีเหตุผลว่า การบันทึกข้อมูลทางบัญชีมีความถูกต้อง ครบถ้วน และเพียงพอ
ที่จะดำรงรักษาไว้ซึ่งทรัพย์สินของบริษัทฯ ป้องกันมิให้เกิดการทุจริตหรือการดำเนินการที่ผิดปกติ

คณะกรรมการบริษัทฯ ได้จัดตั้งคณะกรรมการตรวจสอบ ซึ่งประกอบด้วย กรรมการอิสระ
และเป็นกรรมการที่ไม่เป็นผู้บริหาร
เพื่อช่วยกำกับดูแลเกี่ยวกับคุณภาพของรายงานทางการเงินและระบบควบคุมภายใน โดยติดตาม
ประเมินผล ร่วมให้ความเห็นเพิ่มเติม
และรายงานต่อคณะกรรมการเกี่ยวกับผลการตรวจสอบของบริษัทฯ
ซึ่งความเห็นของคณะกรรมการตรวจสอบเกี่ยวกับเรื่องนี้
ได้ปรากฏอยู่ในรายงานของคณะกรรมการตรวจสอบ ซึ่งได้แสดงไว้ในรายงานประจำปีแล้ว

งบการเงินรวม และงบการเงินเฉพาะบริษัท ได้รับการตรวจสอบโดยบริษัท สำนักงาน อีวาย จำกัด
ซึ่งเป็นผู้สอบบัญชีอิสระ ในการตรวจสอบนั้นคณะกรรมการบริษัทฯ ได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความคิดเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏอยู่ในรายงานผู้สอบบัญชีซึ่งได้แสดงไว้ในรายงานประจำปีแล้ว

คณะกรรมการบริษัทฯ มีความเห็นร่วมกันว่า ระบบการควบคุมภายในของบริษัทฯ
อยู่ในระดับที่น่าพอใจ สามารถสร้างความเชื่อมั่นได้ว่า งบการเงินประจำปี 2562 ของ บริษัท
ลีพัฒนาผลิตภัณฑ์ จำกัด (มหาชน) มีความเชื่อถือได้
โดยได้ปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบอื่นที่เกี่ยวข้อง

ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา
ซึ่งฝ่ายบริหารของบริษัทได้ให้ความสำคัญและยึดถือปฏิบัติมาโดยตลอด
ในส่วนของงานด้านผู้ลงทุนสัมพันธ์นั้นบริษัทยังไม่จัดตั้งหน่วยงานขึ้นเฉพาะแต่ได้มอบหมายให้ผู้อำนวยการฝ่ายบัญชีทำหน้าที่ติดต่อสื่อสารกับผู้ลงทุนสถาบัน
ผู้ถือหุ้น รวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่ โทร. 0-2632-7300 ต่อ 301 หรือ 318 หรือที่
Web Site : http : //www.leepattana.com หรือที่ e-mail address : acct @
leepattana.com หรือ ir@leepattana.com

9.6 ค่าตอบแทนของผู้สอบบัญชี

สรุปค่าตอบแทนจากการสอบบัญชี (audit fee) ที่จ่ายให้แก่ผู้สอบบัญชี บริษัท สำนักงานอีวาย
จำกัด ใน ปี

2560 - 2562 รอบบัญชีปีสิ้นสุดวันที่ 31 ธันวาคม 2560 - 2562 ตามลำดับ มีดังนี้

  ------------------------- ----------------------- ------------------ ----------- ----------- -----------
  ลำดับ                      ชื่อบริษัทผู้จ่าย              ชื่อผู้สอบบัญชี          ปี 2560      ปี 2561      ปี 2562

  1                         บริษัท ลีพัฒนาผลิตภัณฑ์ จำกัด   นางสาวกรองแก้ว      1,390,000   1,390,000   1,440,000
                            (มหาชน)                 ลิมป์กิตติกุล                                   

  2                         บริษัท ลีพัฒนาอาหารสัตว์ จำกัด นางสาวกรองแก้ว      540,000     540,000     560,000
                                                    ลิมป์กิตติกุล                                   

  3                         บริษัท ลีพัฒนาเกษตรมั่นคง     นางสาวกรองแก้ว      150,000     150,000     150,000
                            จำกัด                    ลิมป์กิตติกุล                                   

  4                         บริษัท โพธิ์งามฟาร์มทะเล     นางสาวกรองแก้ว      80,000      80,000      80,000
                            จำกัด                    ลิมป์กิตติกุล                                   

  รวมค่าตอบแทนจากการสอบบัญชี                                              2,160,000   2,160,000   2,230,000
  ------------------------- ----------------------- ------------------ ----------- ----------- -----------

ค่าบริการอื่น ( non-audit fee) ที่จ่ายให้แก่ผู้สอบบัญชีดังกล่าว สำหรับปี 2560 - 2562 มีดังนี้

-   บริษัท ลีพัฒนาผลิตภัณฑ์ จำกัด (มหาชน) จ่ายค่าตอบแทนของงานบริการอื่น สำหรับปี 2560 -
    2561 ให้แก่สำนักงานสอบบัญชีที่ผู้สอบบัญชีสังกัด เป็นจำนวนเงินปีละ 150,000 บาท
    สำหรับการตรวจสอบโครงการที่ได้รับการส่งเสริมการลงทุน
    โดยมีเงื่อนไขต้องยื่นแบบคำขอใช้สิทธิและประโยชน์ยกเว้นภาษีเงินได้นิติบุคคล
    ต่อสำนักงานคณะกรรมการส่งเสริมการลงทุน สำหรับปี 2562
    ไม่มีค่าบริการอื่นที่จ่ายให้แก่ผู้สอบบัญชี

-   สำหรับผู้สอบบัญชีที่ได้รับการเสนอชื่อดังกล่าวและบริษัทสำนักงาน อีวาย จำกัด
    ไม่มีความสัมพันธ์ และ/หรือมีส่วนได้เสียกับบริษัท / บริษัทย่อย / ผู้บริหาร / ผู้ถือหุ้นรายใหญ่
    หรือผู้ที่เกี่ยวข้องกับบุคคลดังกล่าว

  9.7 การนำหลักการกำกับดูแลกิจการที่ดี สำหรับบริษัทจดทะเบียนไปปรับใช้

คณะกรรมการบริษัทได้พิจารณาและทบทวนการนำหลักปฏิบัติตามหลักการกำกับดูแลกิจการที่ดีสำหรับบริษัทจดทะเบียน
(CG Code) ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
มาปรับใช้ตามบริบททางธุรกิจของบริษัทแล้ว และกำหนดให้มีการทบทวนเป็นประจำทุกปีอย่างน้อยปีละ
1 ครั้ง ทั้งนี้ในการประชุมคณะกรรมการ บริษัทครั้งที่ 1/2563 เมื่อวันที่ 27 กุมภาพันธ์ 2563
ได้พิจารณาหลักปฏิบัติที่ยังไม่สามารถหรือยังไม่ได้นำมาปรับใช้
โดยได้บันทึกไว้เป็นส่วนหนึ่งของมติคณะกรรมการบริษัทแล้ว

บริษัทได้ปฏิบัติตาม Code of best practices เป็นอย่างดี
โดยบริษัทได้ทำการประเมินตนเองของคณะกรรมการเป็นประจำทุกปี และได้ปรับปรุง ทบทวน
จริยธรรมธุรกิจ นโยบายการกำกับดูแลกิจการ นโยบายต่อต้านการทุจริต คู่มือ กรรมการ ผู้บริหาร
และพนักงานที่เกี่ยวกับมาตรการต่อต้านการทุจริต
ทั้งนี้เพื่อให้การบริหารงานเป็นไปตามข้อพึงปฏิบัติของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ และกฎหมายที่เกี่ยวข้องต่อไป

10. ความรับผิดชอบต่อสังคมและสิทธิของผู้มีส่วนได้เสีย

คณะกรรมการบริษัทให้ความสำคัญกับการบริหารภายใต้การกำกับดูแลกิจการที่ดี
มีการกำหนดนโยบายและแนวทางในการดำเนินงานบนพื้นฐานความรับผิดชอบ โปร่งใส
สามารถตรวจสอบได้ อีกทั้งยังมุ่งเน้นการปฏิบัติต่อผู้มีส่วนได้เสียทุกฝ่ายด้วยความใส่ใจและเป็นธรรม

การดูแลสิทธิของผู้มีส่วนได้เสีย

นอกเหนือจากการดูแลสิทธิของผู้ถือหุ้นตามที่ได้กำหนดไว้ในนโยบายการกำกับดูแลกิจการแล้ว
คณะกรรมการบริษัทยังให้ความสำคัญกับการดูแลสิทธิของพนักงาน ลูกค้า คู่ค้า หน่วยงานภาครัฐ
อีกทั้งสนับสนุนกิจกรรมต่างๆ ของชุมชนในการสร้างสรรค์สังคมให้มีคุณภาพ
รวมถึงการดูแลรักษาสิ่งแวดล้อม เพื่อให้บริษัทเติบโตได้อย่างมั่นคงและยั่งยืน

พนักงาน

บริษัทปฏิบัติต่อพนักงานอย่างเท่าเทียม
จัดการและดูแลพนักงานให้ได้รับค่าตอบแทนที่เหมาะสมและเป็นธรรม มีการจัดสวัสดิการต่างๆ
มากกว่าที่กฎหมายกำหนด เช่น การจัดตั้งกองทุนสำรองเลี้ยงชีพ
การจัดทำประกันสุขภาพและประกันอุบัติเหตุกลุ่ม การเบิกค่ารักษาพยาบาลนอกเหนือจากประกันกลุ่ม
การตรวจสุขภาพประจำปี สวัสดิการเงินช่วยเหลือต่างๆ อาทิ เงินช่วยเหลือกรณีพนักงาน บิดา
มารดา บุตร หรือคู่สมรสที่ชอบด้วยกฎหมายของพนักงานเสียชีวิต เงินช่วยเหลือกรณีพนักงานสมรส
กรณีพนักงานอุปสมบท เป็นต้น นอกจากนี้บริษัทยังจัดสถานที่ทำงานให้มีสภาพแวดล้อมและสุขอนามัยที่ดี
เพื่อความปลอดภัยในชีวิตและทรัพย์สินของพนักงานด้วย

บริษัทให้ความสำคัญกับการพัฒนาบุคลากร
โดยส่งเสริมให้พนักงานได้พัฒนาทักษะความรู้อย่างต่อเนื่องและเป็นระบบ
เพื่อสร้างโอกาสและความก้าวหน้าในหน้าที่การงาน รวมทั้งเพิ่มศักยภาพให้กับพนักงานเอง

บริษัทเข้าร่วมโครงการส่งเสริมการออมและการบริหารเงินส่วนบุคคลกับตลาดหลักทรัพย์แห่งประเทศไทย
(โครงการสร้างสุขทางการเงิน)
เป็นการสร้างวินัยทางการเงินและส่งเสริมให้พนักงานมีความรู้และทักษะด้านการเงิน
สามารถบริหารรายได้จากการทำงานรวมถึงเริ่มต้นการออมและการลงทุน
เพื่อให้พนักงานมีคุณภาพชีวิตที่ดีและมีความมั่นคงทางการเงินเพิ่มขึ้น

ลูกค้า

บริษัทให้ความสำคัญกับการผลิตอาหารสัตว์ที่มีคุณภาพ
ยึดถือการปฏิบัติตามเงื่อนไขทางธุรกิจกับลูกค้าด้วยความซื่อสัตย์และเป็นธรรม
มีการเปิดเผยข้อมูลข่าวสารเกี่ยวกับสินค้าและบริการอย่างถูกต้องครบถ้วนไม่บิดเบือนข้อเท็จจริง
รักษาความลับของลูกค้ารวมทั้งไม่นำไปใช้ประโยชน์โดยมิชอบ
ทั้งนี้เพื่อสร้างความไว้วางใจและความพึงพอใจสูงสุดให้กับลูกค้า

บริษัททำวิจัยและพัฒนาผลิตภัณฑ์อย่างต่อเนื่อง
โดยควบคุมคุณภาพในทุกขั้นตอนการผลิตเพื่อให้มั่นใจว่าผลิตภัณฑ์ของบริษัทมีคุณภาพดีตามมาตรฐานที่กำหนด

ในปี 2562 บริษัทลงทุนติดตั้งเครื่องจักรใหม่และพัฒนาระบบที่เกี่ยวเนื่องกับการผลิต
ส่งผลให้การผลิตมีประสิทธิภาพสูงขึ้น สามารถลดต้นทุนและลดการใช้ทรัพยากรลงได้

บริษัทได้รับมาตรฐานในการจัดการ ISO 9001, ISO 14001, ISO 50001
จากสถาบันรับรองมาตรฐาน ISO และได้รับมาตรฐาน GMP และ HACCP จากกรมปศุสัตว์
สร้างความมั่นใจต่อผลิตภัณฑ์และบริการ

คู่ค้า

บริษัทยึดมั่นในความโปร่งใสเพื่อรักษาความสัมพันธ์อันดีกับคู่ค้า
มีการกำหนดหลักเกณฑ์ในการคัดเลือกคู่ค้าไว้อย่างชัดเจน โดยพิจารณาจากคุณภาพที่ได้มาตรฐาน
ราคาที่เหมาะสม รวมทั้งความสามารถในการให้บริการหลังการขาย
ไม่เรียกร้องหรือรับผลประโยชน์ใดๆ ที่ไม่สุจริตทางการค้าจากคู่ค้า

หน่วยงานภาครัฐ

บริษัทให้ความร่วมมือกับองค์กรธุรกิจต่างๆ อาทิ สมาคมผู้ผลิตอาหารสัตว์ไทย
สมาพันธ์ปศุสัตว์และเพาะเลี้ยงสัตว์น้ำ สภาหอการค้าไทย และสภาอุตสาหกรรมแห่งประเทศไทย
เพื่อให้การดำเนินงานของทุกฝ่ายสามารถเติบโตควบคู่กันไปอย่างยั่งยืน

ความรับผิดชอบต่อสังคมและสิ่งแวดล้อม

การศึกษาของเยาวชน

บริษัทตระหนักถึงความสำคัญของการศึกษาสำหรับเยาวชน โดยกว่า 10 ปีที่ผ่านมา
บริษัทได้สนับสนุนงบประมาณให้กับโรงเรียนที่ขาดแคลนทุนทรัพย์เพื่อใช้จัดซื้ออุปกรณ์การศึกษา
มอบทุนการศึกษาให้กับเด็กด้อยโอกาสในถิ่นทุรกันดาร จัดจ้างครูในสาขาวิชาที่ขาดแคลน
รวมถึงจัดสร้างและซ่อมแซมสถานศึกษาอย่างต่อเนื่อง
ทั้งนี้เพื่อส่งเสริมให้เยาวชนไทยสามารถเติบโตขึ้นอย่างมีคุณภาพ
มีความรู้ความสามารถและพัฒนาศักยภาพได้อย่างที่ควรเป็น
อันจะเป็นการเสริมสร้างรากฐานที่มั่นคงและเป็นกำลังสำคัญในการพัฒนาสังคมไทยและประเทศชาติในอนาคต

บริษัทเข้าร่วมโครงการตามพระประสงค์ของสมเด็จพระศรีนครินทราบรมราชชนนีที่ทรงห่วงใยความเป็นอยู่ของประชาชนด้อยโอกาสในถิ่นทุรกันดารและพื้นที่สูง
ภายใต้ “ทุนการกุศลสมเด็จย่า” โดยให้ทุนการศึกษาระดับประกาศนียบัตรวิชาชีพ (ปวช.)
กับผู้ด้อยโอกาสที่อาศัยอยู่ในพื้นที่ทุรกันดารปีละ 10 ทุนๆ ละ 30,000 บาท
รวมเป็นทุนการศึกษาปีละ 300,000 บาท
โดยผู้ที่ได้รับทุนเมื่อสำเร็จการศึกษาแล้วจะต้องกลับไปพัฒนาภูมิลำเนาบ้านเกิดของตนเอง
โครงการนี้ช่วยให้พื้นที่ห่างไกลทุรกันดารได้รับการพัฒนาจากคนในท้องถิ่นที่มีจิตสำนึกรักบ้านเกิด
ซึ่งจะนำไปสู่การพัฒนาชุมชนให้สามารถช่วยเหลือตนเองได้อย่างยั่งยืน

โครงการสนับสนุนด้านการศึกษาของเยาวชน ในปี 2562 มีดังนี้

1.  โรงเรียนบ้านห้วยหินขาว จ. สระบุรี 150,000 บาท

2.  โรงเรียนวัดกุญชรวชิรารามฯ จ. เพชรบุรี 200,000 บาท

3.  โรงเรียนวัดเนินโพธิ์ จ. จันทบุรี 181,610 บาท

4.  โรงเรียนวัดบุรีการาม จ. สระบุรี 158,000 บาท

5.  โรงเรียนบ้านโคกยาว จ. เพชรบูรณ์ 190,170 บาท

6.  โรงเรียนบ้านหนองยาง จ.ชัยนาท 94,000 บาท

7.  ทุนการศึกษาโครงการพระเมตตาสมเด็จย่า 300,000 บาท

  รวม 1,273,780 บาท

[]

[]

ความรู้สู่สังคม

บริษัทได้ร่วมแบ่งปันความรู้สู่สังคม โดยเปิดโอกาสให้นักศึกษาจากสถาบันต่างๆ
เข้ารับการฝึกฝนเพื่อพัฒนาทักษะความรู้ รวมถึงให้หน่วยงานต่างๆ อาทิ สถาบันเพิ่มผลผลิตแห่งชาติ
ศูนย์แพทย์ศาสตรศึกษา
อุตสาหกรรมจังหวัดและสำนักงานคณะกรรมการข้าราชการครูและบุคลากรทางการศึกษา
เข้าเยี่ยมชมและศึกษาดูงานในกระบวนการผลิตและระบบการจัดการบริหารและกิจกรรมต่างๆ
ทั้งนี้บริษัทยังแบ่งปันความรู้สู่ภายนอกในฐานะเป็นวิทยากรเผยแพร่ให้กับหน่วยงานอื่นๆ ด้วย

บริษัทเข้าร่วมโครงการส่งเสริมและพัฒนาคุณภาพชีวิตผู้พิการไทยให้ประกอบอาชีพด้านเกษตรกรรมและเลี้ยงสัตว์
เพื่อพัฒนาคุณภาพชีวิตผู้พิการไทยให้สามารถหารายได้เลี้ยงตัวเองไม่เป็นภาระต่อครอบครัวและสังคม
ซึ่งเป็นการสร้างความเข้มแข็งให้กับสังคมในระยะยาว

22 พฤศจิกายน 2562 บริษัทมอบเงินสนับสนุนจำนวน 224,840 บาท แก่ผู้อบรมโครงการส่งเสริม
และพัฒนาคุณภาพชีวิตผู้พิการไทย ที่ จ.บุรีรัมย์

[]

[]

[]

การช่วยเหลือสังคม

บริษัทสนับสนุนให้พนักงานร่วมกันทำกิจกรรมเพื่อสาธารณประโยชน์ เพื่อแบ่งปันโอกาสทางสังคม
ในทุกปีบริษัทร่วมกับสภากาชาดไทยจัดสถานที่บริเวณสำนักงานของบริษัท และในบริเวณโรงงานทั้ง 2
แห่ง เชิญชวนให้พนักงานและประชาชนทั่วไปร่วมกันบริจาคโลหิตให้กับสภากาชาดไทยเป็นประจำปีละ
3 ครั้ง

บริษัทสนับสนุนให้พนักงานมีจิตอาสา
โดยโรงงานเพชรบุรีได้ร่วมกับองค์การบริหารส่วนตำบลห้วยท่าช้าง อำเภอเขาย้อย จังหวัดเพชรบุรี
จัดทำกิจกรรมในโครงการจิตอาสาพระราชทาน “เราทำดีด้วยหัวใจ”
ในการลงพื้นที่ช่วยพัฒนาสถานที่ต่างๆ ในตำบลห้วยท่าช้าง ปีละหลายครั้ง อาทิ
บริเวณถนนริมคลองชลประทานรวมทั้งสถานที่สาธารณะอื่นๆ
เพื่อให้ประชาชนในพื้นที่ได้รับความสะดวกในการใช้งาน

นอกจากนี้บริษัทยังสนับสนุนโครงการบริจาคต่างๆ เช่น
การบริจาคปฏิทินเก่าให้กับมูลนิธิช่วยคนตาบอดแห่งประเทศไทยในพระบรมราชินูปถัมภ์
การบริจาคอาหารสุนัขให้กับเทศบาลเมืองสระบุรีเพื่อนำไปใช้ในศูนย์พักพิงสุนัขเทศบาลเมืองสระบุรี
การบริจาคเงินและอาหารสุนัขให้กับกองทุนดูแลสุนัขจรจัดที่เกาะสุนัข จังหวัดนนทบุรี
และการบริจาคสิ่งของเหลือใช้ให้กับมูลนิธิกระจกเงา เป็นต้น

17 พฤษภาคม 2562 โรงงานสระบุรีสนับสนุนอาหารไก่จำนวน 100 ถุง
ให้กับกลุ่มเกษตรกรผู้เลี้ยงไก่ไข่ชุมชนดาวเรือง
ตามโครงการเสริมสร้างรายได้ให้แก่เกษตรกรรายย่อยของสำนักงานเกษตรอำเภอเมืองสระบุรี

[]

[]

[]

[]

ชุมชนสัมพันธ์

บริษัทให้ความสำคัญกับการอยู่ร่วมกับสังคมและชุมชนใกล้เคียง
โดยจัดทีมงานลงพื้นที่บริเวณใกล้เคียงโดยรอบสถานที่ตั้งโรงงานเพื่อรับฟังข้อคิดเห็น ข้อร้องเรียน
หรือข้อแนะนำด้านสิ่งแวดล้อม และนำไปปรับปรุงและแก้ไขข้อบกพร่อง
เพื่อให้ชุมชนและบริษัทอยู่ร่วมกันอย่างเกื้อกูลและสงบสุข

ในวันสำคัญทางศาสนาและประเพณีต่างๆ บริษัทได้ร่วมสนับสนุนชุมชนใกล้เคียงจัดงาน อาทิ
งานบุญประเพณีผ้าป่าสามัคคี งานวันเด็ก งานประเพณีท้องถิ่นไทย-จีน
เพื่อร่วมกันพัฒนาคุณภาพชีวิตที่ดีให้กับคนในชุมชน สร้างสรรค์สังคมให้น่าอยู่
และสืบสานวัฒนธรรมอันดีของชาติสืบไป

[]

[]

ความปลอดภัย

บริษัทใส่ใจในเรื่องความปลอดภัย
โดยปลูกฝังให้พนักงานมีจิตสำนึกและตระหนักในเรื่องความปลอดภัยทั้งเรื่องส่วนตัวและส่วนรวม
โดยจัดทำโครงการต่างๆ อาทิ “โครงการขับขี่ปลอดภัย”
“โครงการสัปดาห์ความปลอดภัยพลังงานสิ่งแวดล้อม”
“โครงการเตรียมความพร้อมตอบสนองกรณีฉุกเฉินและซ้อมอพยพหนีไฟ” และ “โครงการ 5 ส.
ในพื้นที่ทำงาน” เพื่อสร้างจิตสำนึกที่ดีให้กับพนักงาน

[]

สิ่งแวดล้อม

บริษัทกำหนดนโยบายดูแลรักษาสิ่งแวดล้อมสอดคล้องตามระบบมาตรฐานสากล ISO 40001
โดยพัฒนาระบบโอโชนเพื่อบำบัดกลิ่นที่เกิดจากกระบวนการผลิต
รวมถึงการใช้จุลินทรีย์ในการบำบัดน้ำ
เพื่อลดผลกระทบจากกระบวนการผลิตที่อาจมีต่อสิ่งแวดล้อมให้เหลือน้อยที่สุด

และเพื่อปลูกจิตสำนึกการใช้ทรัพยากรและพลังงานอย่างอย่างรู้คุณค่า
บริษัทได้รณรงค์ให้พนักงานใช้ทรัพยากรต่างๆ อย่างมีประสิทธิภาพ เช่น การใช้กระดาษสองหน้า
การปิดเครื่องทำความเย็นและปิดไฟในช่วงพักกลางวันหรือช่วงที่ไม่ได้ใช้ห้องเป็นเวลานาน
การเดินทางโดยใช้พาหนะร่วมกันสำหรับการปฏิบัติงานในเส้นทางเดียวกัน
รวมถึงการใช้น้ำมันแก๊สโซฮอล์ซึ่งเป็นพลังงานสะอาดกว่าการใช้น้ำมันเบนซินปกติ
เพื่อช่วยลดปัญหาฝุ่นละอองและควันดำจากท่อไอเสีย

[]

การต่อต้านการทุจริตและคอร์รัปชั่น

กลุ่มบริษัท ลีพัฒนา ตระหนักอย่างยิ่งถึงเรื่องการต่อต้านการทุจริตและคอร์รัปชั่น
โดยบริษัทได้เข้าเป็นสมาชิกของแนวร่วมปฏิบัติของภาคเอกชนไทยในการต่อต้านการทุจริตและคอร์รัปชั่นทุกรูปแบบทั้งทางตรงและทางอ้อมและยึดมั่นในการเป็นองค์กรที่ดำเนินธุรกิจด้วยหลักธรรมาภิบาล
ความโปร่งใส เป็นไปด้วยความถูกต้องของกฎหมาย ควบคู่ไปกับความรับผิดชอบต่อสังคม
โดยให้บุคลากรทุกระดับของกลุ่มบริษัท ต้องปฏิบัติตามแนวทางที่ได้กำหนดไว้ดังนี้

1.  ปฏิบัติตามนโยบายการป้องกันและต่อต้านการทุจริตอย่างเคร่งครัดโดยจะต้องไม่เกี่ยวข้องกับการคอร์รัปชั่นในทุกๆ
    กรณี เพื่อประโยชน์ในทางตรงหรือทางอ้อม ไม่ว่าในฐานะผู้รับหรือผู้ให้สินบน
    ทั้งที่เป็นตัวเงินหรือผลประโยชน์อื่นใด

2.  ห้ามให้สินบนด้วยเงินหรือผลประโยชน์อื่นใด เพื่อหวังผลประโยชน์ส่วนตัว
    ไม่ว่าจะมีรูปแบบอย่างไรก็ตาม
    กับบุคคลหรือกลุ่มคนที่มีการติดต่องานร่วมกันทั้งภายในและภายนอกบริษัท

3.  ห้ามรับเงินหรือผลประโยชน์อื่นใด ที่เข้าข่ายต่อการทุจริตคอร์รัปชั่น
    เพื่อเป็นการป้องกันผลกระทบต่อบริษัท รวมถึงการปฏิบัติงานที่ขาดประสิทธิภาพ

4.  สำหรับงานด้านการจัดซื้อหรือจัดจ้าง จะต้องดำเนินการตามขั้นตอนการทำงานของบริษัท
    ตั้งแต่การเสนอราคา การเปรียบเทียบราคา การเลือกคู่ค้าหรือผู้รับเหมา
    โดยห้ามมิให้รับข้อเสนอต่างๆ หรือมีผลประโยชน์แอบแฝงกับคู่ค้าหรือผู้รับเหมา ทั้งนี้
    บริษัทมีวิธีการควบคุมภายในที่รัดกุมในกระบวนการดังกล่าวจะต้องได้รับการอนุมัติโดยผู้จัดการฝ่ายหรือกรรมการผู้จัดการตามแต่กรณี

5.  ในการบริจาคเพื่อการกุศล
    การสาธารณประโยชน์และเงินสนับสนุนจะต้องเป็นการบริจาคในนามของ บริษัทหรือกลุ่มบริษัท
    เท่านั้น ทั้งนี้จะต้องมีหลักฐานการบริจาคที่ชัดเจนและเชื่อถือได้
    และจะต้องปฏิบัติตามระเบียบขั้นตอนของบริษัท
    ทั้งนี้บริษัทจะไม่ใช้การบริจาคเป็นข้ออ้างหรือนำไปใช้ในวัตถุประสงค์อื่นใด

6.  ในการให้หรือรับของขวัญ ของที่ระลึก การเลี้ยงรับรอง หรือการให้เงินสนับสนุน
    ไม่ว่าจะเป็นเงิน วัตถุหรือทรัพย์สิน หรือประโยชน์อื่นใด แก่กิจกรรมหรือโครงการใด
    ต้องมีการระบุชื่อบริษัทฯ หรือกลุ่มบริษัท
    และต้องดำเนินการด้วยความโปร่งใสสามารถตรวจสอบได้
    และดำเนินการภายใต้วัตถุประสงค์เพียงเพื่อการต้อนรับหรือแสดงความยินดีเท่านั้น
    โดยไม่มีนัยยะอื่นใดแอบแฝง

7.  บริษัทมีนโยบายเป็นกลางทางการเมือง
    โดยบุคลากรทุกคนมีสิทธิและเสรีภาพทางการเมืองตามกฎหมาย
    แต่พึงตระหนักที่จะไม่ดำเนินการ หรือกิจกรรมใดๆ รวมถึงการนำทรัพยากรใดๆ ของกลุ่มบริษัท
    ไปใช้เพื่อกิจกรรมทางการเมือง
    อันจะทำให้กลุ่มบริษัทขาดความเป็นกลางหรือได้รับความเสียหายจากการเข้าไปมีส่วนเกี่ยวข้องและการให้ความช่วยเหลือทางการเมือง

8.  ไม่ละเลยเพิกเฉย
    เมื่อพบเห็นการกระทำที่เข้าข่ายการทุจริตและคอร์รัปชั่นที่เกี่ยวข้องกับกลุ่มบริษัท
    โดยถือเป็นหน้าที่ที่ต้องแจ้งให้ผู้บังคับบัญชา หรือบุคคลที่รับผิดชอบได้ทราบ
    และให้ความร่วมมือในการตรวจสอบข้อเท็จจริงต่างๆ

9.  กรณีพบเห็นการกระทำที่เข้าข่ายทุจริต ทั้งภายในและภายนอกบริษัท
    สามารถร้องเรียนผ่านช่องทางของบริษัท ได้ดังนี้

    a.  เว็บไซด์ของบริษัทที่ http://www.leepattana.com

    b.  E-mail ของบริษัทที่ acct@leepattana.com

  การดำเนินการเกี่ยวกับการต่อต้านคอร์รัปชั่น

1.  ประกาศให้บุคลากรทุกคนได้รับทราบ โดย

    1.  เผยแพร่ผ่านทาง E-mail ภายในบริษัท

    2.  ติดประกาศระเบียบข้อปฏิบัติในกระดานข่าวประจำฝ่าย/แผนก

    3.  เผยแพร่ทางเว็บไซด์ทั้งภายในและภายนอกบริษัท http://www.leepattana.com

    4.  เผยแพร่ในรายงานการเปิดเผยข้อมูลประจำปี 56-1และรายงานประจำปีของบริษัท

2.  สนับสนุนและส่งเสริมให้บุคคลกรเห็นความสำคัญและมีจิตสำนึกในการต่อต้านทุจริต คอร์รัปชั่น
    รวมทั้งจัดให้มีการควบคุมภายในเพื่อป้องกันการทุจริต คอร์รัปชั่น
    การให้หรือรับสินบนในทุกรูปแบบ

3.  ให้ความเป็นธรรมและคุ้มครองบุคลากรของบริษัท
    หรือบุคคลอื่นใดที่แจ้งเบาะแสหรือหลักฐานเรื่องการทุจริต คอร์รัปชั่นที่เกี่ยวข้องกับกลุ่มบริษัท
    รวมถึงพนักงานที่ปฏิเสธ ต่อการกระทำโดยใช้มาตรการคุ้มครองผู้ร้องเรียน
    หรือผู้ที่ให้ความร่วมมือในการรายงานการทุจริตคอร์รัปชั่น

4.  พิจารณาโทษทางวินัยที่กำหนดไว้ รวมถึงอาจได้รับโทษตามกฎหมาย
    หากการกระทำนั้นผิดต่อข้อกฎหมาย โดยผู้ที่กระทำการทุจริต คอร์รัปชั่น
    ถือเป็นการกระทำผิดตามข้อบังคับเกี่ยวกับการทำงานว่าด้วยการบริหารงานบุคคลสำหรับพนักงาน

5.  สอบทานแนวปฏิบัติและมาตรการดำเนินงานอย่างสม่ำเสมอ
    เพื่อให้สอดคล้องกับการเปลี่ยนแปลงของกฎหมายและสภาวการณ์ในปัจจุบัน

11. การควบคุมภายในและการบริหารจัดการความเสี่ยง

ปัจจุบัน บริษัทยังไม่มีหน่วยงานตรวจสอบภายใน
เนื่องจากบริษัทมีการวางระบบการปฏิบัติงานและการควบคุมที่เป็นมาตรฐานสากล
และไม่มีความซับซ้อน อย่างไรก็ตาม บริษัทยังคงให้ความสำคัญต่อระบบควบคุมภายในมาโดยตลอด
เพื่อเป็นการป้องกันความเสียหายที่อาจจะเกิดขึ้นกับบริษัทโดยรวม
โดยฝ่ายบัญชีเป็นผู้รับผิดชอบในการประสานงานร่วมกับฝ่ายต่างๆ ของบริษัท
ในการวางแผนพัฒนาระบบการควบคุมภายใน
พร้อมทั้งรายงานผลการตรวจสอบต่อคณะกรรมการตรวจสอบ นอกจากนี้
บริษัทมีการจัดทำนโยบายและระเบียบวิธีปฏิบัติงานไว้เป็นลายลักษณ์อักษร
คู่มือระเบียบการอนุมัติและลงนามที่ได้ผ่านการอนุมัติจากคณะกรรมการบริษัทแล้ว
มีระบบการจัดการฝึกอบรมให้ความรู้ทักษะในการปฏิบัติงานแก่พนักงาน
เพื่อให้พนักงานได้เกิดความเข้าใจและสามารถปฏิบัติได้อย่างถูกต้องมีประสิทธิภาพ
ทั้งยังจัดให้มีคู่มือพนักงาน กำหนดระเบียบวินัยของพนักงาน
รวมถึงกำหนดบทลงโทษการกระทำความผิดระเบียบวินัย และความผิดขั้นร้ายแรงไว้ด้วย
ทั้งนี้เพื่อให้การปฏิบัติงานของพนักงานมีประสิทธิภาพสูงสุด โปร่งใสในการปฏิบัติงาน

บริษัทได้ติดตามผลการดำเนินงาน เปรียบเทียบกับเป้าหมายที่กำหนดเป็นประจำทุกเดือน
ในกรณีที่ผลการดำเนินงานต่างจากเป้าหมายที่กำหนดอย่างมีนัยสำคัญ
ก็จะดำเนินการแก้ไขทันทีพร้อมทั้งได้ให้ความสำคัญในการพัฒนาระบบสารสนเทศและระบบข้อมูลอย่างต่อเนื่อง
เพื่อให้ข้อมูลของบริษัทมีความถูกต้องสมบูรณ์ทันสมัย
และมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ ตามนโยบายการบัญชี มาตรฐานการบัญชี
การทวนสอบหรือตรวจยันเอกสารต่าง ๆ ของแต่ละฝ่ายซึ่งมีการทำงานกันอย่างเป็นระบบ
เพื่อให้ผู้สอบบัญชีประเมินระบบการควบคุมภายในได้ง่ายขึ้น
และสามารถเข้าตรวจสอบบัญชีได้ตลอดเวลา

คณะกรรมการตรวจสอบ กำหนดให้มีการทบทวนประสิทธิภาพและประสิทธิผล
โดยเน้นการพิจารณาระบบการควบคุมภายใน การควบคุมการปฏิบัติงานที่ผิดกฎหมายข้อบังคับต่าง ๆ
ของทางราชการในเรื่องต่าง ๆ จะต้องรีบรายงานต่อผู้บริหารตามสายงานที่รับผิดชอบ
เพื่อให้ทราบผลการดำเนินงาน
หากมีประเด็นที่ต้องปรับปรุงแก้ไขหรือฝ่ายใดมีข้อสังเกตหรือข้อเสนอแนะที่มีนัยสำคัญต่อการปฏิบัติและการควบคุมภายในจะรายงานตรงต่อกรรมการผู้จัดการเพื่อพิจารณา
และสั่งการแก้ไข และหากคณะกรรมการตรวจสอบมีข้อเสนอแนะ
หรือเห็นข้อบกพร่องของระบบควบคุมภายในที่เป็นสาระสำคัญ ก็จะรายงานต่อคณะกรรมการบริษัท
เพื่อให้มีการปรับปรุงแก้ไขต่อไป

คณะกรรมการบริษัทมีความเห็นว่า
ถึงแม้ว่าระบบควบคุมภายในของบริษัทมีความเพียงพอและเหมาะสมกับการดำเนินธุรกิจสามารถป้องกันทรัพย์สินของบริษัท
และบริษัทย่อยไม่ให้เกิดความเสียหายหรือจากการที่มีผู้มีอำนาจ
ผู้บริหารจะนำไปใช้หรือหาประโยชน์โดยมิชอบ
บริษัทยังได้ให้ความสำคัญต่อข้อเสนอแนะและความคิดเห็นของผู้สอบบัญชี
เพื่อการพัฒนาระบบการควบคุมภายใน
การควบคุมการปฏิบัติงานให้มีประสิทธิภาพประสิทธิผลเพิ่มยิ่งขึ้น
และเกิดความโปร่งใสในการปฏิบัติงานของพนักงาน และผู้บริหารทุกระดับทั้งองค์กร

12. รายการระหว่างกัน

12.1 มูลค่ารายการระหว่างกัน

  ในระหว่างปี บริษัทฯ และบริษัทย่อยมีรายการธุรกิจที่สำคัญกับบริษัทที่เกี่ยวข้องกัน
  รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯ
  และบริษัทเหล่านั้น ซึ่งเป็นไปตามปกติธุรกิจ โดยสามารถสรุปได้ดังนี้

+-----------------------+------+------+------+------+---------------+
| (หน่วย: ล้านบาท)        |      |      |      |      |               |
+-----------------------+------+------+------+------+---------------+
|                       | งบก  |      | งบกา |      | นโยบาย        |
|                       | ารเง |      | รเงิน |      |               |
|                       | ินรวม |      |      |      | การกำหนดราคา  |
|                       |      |      | เฉ   |      |               |
|                       |      |      | พาะก |      |               |
|                       |      |      | ิจการ |      |               |
+-----------------------+------+------+------+------+---------------+
|                       | 2562 | 2561 | 2562 | 2561 |               |
+-----------------------+------+------+------+------+---------------+
| รายการธุรกิจกับบริษัทย่อย   |      |      |      |      |               |
+-----------------------+------+------+------+------+---------------+
| (ตัด                   |      |      |      |      |               |
| ออกจากงบการเงินรวมแล้ว) |      |      |      |      |               |
+-----------------------+------+------+------+------+---------------+
| ขายสินค้า               | -    | -    | 135  | 121  | ราค           |
|                       |      |      |      |      | าเทียบเคียงตลาด |
+-----------------------+------+------+------+------+---------------+
| ดอกเบี้ยรับ              | -    | -    |   2  |   4  | ร้อยละ 6.88 –  |
|                       |      |      |      |      | 7.13 ต่อปี      |
+-----------------------+------+------+------+------+---------------+
| เงินปันผลรับ             | -    | -    |   -  |   29 |               |
+-----------------------+------+------+------+------+---------------+
| ซื้อสินค้า                | -    | -    |   82 |      | ราค           |
|                       |      |      |      |  274 | าเทียบเคียงตลาด |
+-----------------------+------+------+------+------+---------------+
| ค่าเช่าจ่าย              | -    | -    |   1  |   1  | ราคาตามสัญญา   |
+-----------------------+------+------+------+------+---------------+
| รายกา                 |      |      |      |      |               |
| รธุรกิจกับบริษัทที่เกี่ยวข้องกัน |      |      |      |      |               |
+-----------------------+------+------+------+------+---------------+
| ค่าเช่าและค่าบริการจ่าย    | 14   | 14   |   7  |   7  | ราคาตามสัญญา   |
+-----------------------+------+------+------+------+---------------+

  ยอดคงค้างระหว่างบริษัทฯและบริษัทย่อยและบริษัทที่เกี่ยวข้องกัน ณ วันที่ 31 ธันวาคม 2562
  และ 2561 มีรายละเอียดดังนี้

+----------------------------------+--------+--------+--------+--------+
|                                  | (      |        |        |        |
|                                  | หน่วย:  |        |        |        |
|                                  | พันบาท) |        |        |        |
+==================================+========+========+========+========+
|                                  | งบการ  |        | งบการเ |        |
|                                  | เงินรวม |        | งินเฉพา |        |
|                                  |        |        | ะกิจการ |        |
+----------------------------------+--------+--------+--------+--------+
|                                  | 2562   | 2561   | 2562   | 2561   |
+----------------------------------+--------+--------+--------+--------+
| ลูกหนี้การค้าและลูกหนี้อื่น -             |        |        |        |        |
| กิจการที่เกี่ยวข้องกัน                  |        |        |        |        |
+----------------------------------+--------+--------+--------+--------+
|   บริษัทย่อย                        | -      | -      | 5,293  | 3,836  |
+----------------------------------+--------+--------+--------+--------+
|                                  |        |        |        |        |
+----------------------------------+--------+--------+--------+--------+
| เงินให้กู้ยืมระยะสั้นแก่กิจการที่เกี่ยวข้องกัน  |        |        |        |        |
+----------------------------------+--------+--------+--------+--------+
|   บริษัทย่อย                        | -      | -      | 1      | 31,000 |
|                                  |        |        | 22,000 |        |
+----------------------------------+--------+--------+--------+--------+
|                                  |        |        |        |        |
+----------------------------------+--------+--------+--------+--------+
| เจ้าหนี้การค้าและเจ้าหนี้อื่น -           |        |        |        |        |
| กิจการที่เกี่ยวข้องกัน                  |        |        |        |        |
+----------------------------------+--------+--------+--------+--------+
|   บริษัทย่อย                        | -      | -      | 4,329  | 5,756  |
+----------------------------------+--------+--------+--------+--------+

  12.2 สำหรับเหตุผลและความจำเป็นต้องเกิดรายการค้าระหว่างกันดังกล่าว มีดังนี้คือ

1) การซื้อขายสินค้าระหว่างกันทั้งหมดเป็นสินค้าอาหารสัตว์และวัตถุดิบ
โดยบริษัทมีนโยบายการกำหนดราคาซื้อขายกันในราคาตลาดตามปกติของธุรกิจ
เช่นเดียวกับที่ขายให้แก่บุคคลภายนอกด้วย สาเหตุที่ต้องมีการซื้อขายสินค้าระหว่างกันดังกล่าว
เนื่องจากบริษัทย่อยมีการดำเนินธุรกิจคล้ายกับบริษัทใหญ่คือการผลิตอาหารสัตว์
ซึ่งในบางครั้งโรงงานใดโรงงานหนึ่งขาดแคลนสินค้าใดสินค้าหนึ่ง
อาจเป็นเพราะการผลิตสินค้าไม่ทันหรือจำเป็นต้องใช้วัตถุดิบเป็นการเร่งด่วน
หรือโรงงานใดโรงหนึ่งมีความได้เปรียบในการซื้อวัตถุดิบที่มีราคาถูกกว่า เช่น
โรงงานที่จังหวัดสระบุรีจะอยู่ใกล้แหล่งวัตถุดิบข้าวโพด
ในขณะเดียวกันโรงงานที่จังหวัดเพชรบุรีอยู่ใกล้แหล่งวัตถุดิบปลาป่น เป็นต้น
แต่อย่างไรก็ตามรายการซื้อขายระหว่างกันที่เกิดขึ้นทั้งหมด
ก็เป็นการวางแผนกลยุทธ์ของบริษัทเพื่อก่อให้เกิดประโยชน์ในเรื่องของผลการดำเนินงานให้มีกำไรสูงสุดแก่บริษัท

2) บริษัทมีนโยบายการคิดดอกเบี้ยเงินกู้ยืมระหว่างกัน
โดยใช้อัตราดอกเบี้ยเงินกู้ยืมของลูกค้าชั้นดีหรืออัตรา MOR ของธนาคาร
และการให้กู้ยืมระหว่างกันจะมีเฉพาะกรณีเป็นรายการจำเป็นต้องใช้เงินทุนหมุนเวียนเป็นการเร่งด่วนและชั่วคราวเท่านั้น
โดยเมื่อบริษัทที่ต้องขอกู้ยืมไป
เมื่อสามารถหาแหล่งเงินกู้ยืมจากแหล่งภายนอกอื่นและกระแสเงินสดจากผลกำไรของบริษัทมาทดแทนได้แล้ว
จะต้องรีบดำเนินการคืนโดยเร็วให้แก่บริษัทที่ให้ยืมไป

3) บริษัทและบริษัทย่อย ได้ทำสัญญาเช่าพื้นที่ ชั้น 28 (ทั้งหมด) อาคารวอลล์สตรีททาวเวอร์
จากบริษัท แอ็ลไลแอนซ์ จำกัด เพื่อเป็นสถานที่ตั้งสำนักงานใหญ่ ตั้งแต่เดือนมกราคม 2530
จนถึงปัจจุบัน และเนื่องจากการขยายงานของบริษัททำให้พื้นที่ ชั้น 28
ไม่เพียงพอต่อจำนวนพนักงานที่เพิ่มขึ้นอย่างรวดเร็ว จึงได้ขยายพื้นที่การเช่าที่ชั้น 1 (ทั้งหมด) ชั้น
20 (บางส่วน) และชั้น 29 (บางส่วน) จากบริษัท วอลล์สตรีททาวเวอร์ จำกัด และบริษัท
แอ็ลไลแอนซ์ จำกัด ตั้งแต่เดือนมีนาคม 2545 กุมภาพันธ์ 2538 และเดือนกรกฎาคม 2542
ถึงปัจจุบันตามลำดับ โดยสัญญาเช่ามีระยะเวลาประมาณ 2-3 ปี
เมื่อครบกำหนดสัญญาเช่าสามารถต่ออายุได้ คิดค่าเช่าในอัตราตลาดเหมือนผู้เช่ารายอื่น
ซึ่งรายการดังกล่าวคณะกรรมการตรวจสอบได้พิจารณาแล้วเห็นว่ามีความเป็นธรรมและสมเหตุสมผลแล้ว

  รายชื่อผู้ถือหุ้นรายใหญ่ ซึ่งมีรายการระหว่างกันกับบุคคลที่มีผลประโยชน์ร่วมที่เกี่ยวข้องกับบริษัท
  มีดังต่อไปนี้

บริษัท แอ็ลไลแอนซ์ จำกัด ประกอบธุรกิจหลัก - ให้เช่าทรัพย์สิน

  ( โดยมีทุนจดทะเบียนและเรียกชำระแล้ว ณ วันที่ 31 ธันวาคม 2562 จำนวน 233 ล้านบาท
  มูลค่าหุ้นละ 1,000 บาท )

รายชื่อผู้ถือหุ้นรายใหญ่ สัดส่วนการถือหุ้น

  จำนวนหุ้น ร้อยละ

  1. นายวิสิทธิ์ ลีละศิธร 57,200 24.55

  2. นายนิพนธ์ ลีละศิธร 57,200 24.55

  3. นายปรีชา ลีละศิธร 57,200 24.55

  4. ผู้ถือหุ้นรายย่อยอื่น (จำนวน 3 ราย) 61,400 26.35

รวม 233,000 100.00

  บริษัท วอลล์สตรีททาวเวอร์ จำกัด ประกอบธุรกิจหลัก - ขายและให้เช่าอสังหาริมทรัพย์

  ( โดยมีทุนจดทะเบียนและเรียกชำระแล้ว ณ วันที่ 31 ธันวาคม 2562 จำนวน 60 ล้านบาท
  มูลค่าหุ้นละ 100 บาท )

 

 รายชื่อผู้ถือหุ้นรายใหญ่ สัดส่วนการถือหุ้น

  จำนวนหุ้น ร้อยละ

  1. บริษัท แอ็ลไลแอนซ์ จำกัด 144,000 24.00

  2. นายปรีชา ลีละศิธร 138,000 23.00

  3. นายวิสิทธิ์ ลีละศิธร 135,000 22.50

  4. นายนิพนธ์ ลีละศิธร 128,000 21.33

  5. ผู้ถือหุ้นรายย่อยอื่น (จำนวน 7 ราย) 55,000 9.17

  รวม 600,000 100.00

จากการพิจารณารายการระหว่างบริษัทและบริษัทย่อย
กับบุคคลที่มีผลประโยชน์ร่วมและรายการระหว่างกันที่แสดงไว้ข้างต้น
กรรมการอิสระและกรรมการตรวจสอบของบริษัทมีความเห็นว่ารายการซื้อขายสินค้าระหว่างกันและดอกเบี้ยเงินกู้ยืมระหว่างกัน
รวมทั้งค่าเช่าพื้นที่พร้อมสิ่งอำนวยความสะดวกต่าง ๆ
ที่เกิดขึ้นเป็นรายการทางการค้าปกติและตามราคาตลาดทั่วไป

ตามหมายเหตุประกอบงบการเงินปี 2562 ในข้อ 27.4 บริษัทฯและบริษัทย่อยมีหนังสือค้ำประกัน
ซึ่งออกโดยธนาคารในนามบริษัทฯและบริษัทย่อยเหลืออยู่เป็นจำนวน 10 ล้านบาท (2561: จำนวน
9 ล้านบาท) (เฉพาะของบริษัทฯ: จำนวน 5 ล้านบาท (2561: 5 ล้านบาท))
ซึ่งเกี่ยวเนื่องกับภาระผูกพันตามปกติธุรกิจของบริษัทฯและบริษัทย่อย

บริษัทฯและบริษัทย่อยได้รับวงเงินสินเชื่อหลายประเภทจากสถาบันการเงินหลายแห่งรวมเป็นวงเงินที่ยังไม่ได้ใช้ทั้งสิ้นจำนวน
935 ล้านบาท (2561: จำนวน 1,017 ล้านบาท) (เฉพาะของบริษัทฯ: จำนวน 714 ล้านบาท
(2561: จำนวน 788 ล้านบาท))
โดยวงเงินส่วนใหญ่ได้รับการค้ำประกันร่วมกันโดยบริษัทฯและบริษัทย่อย

การทำรายการระหว่างกันเป็นการซื้อขายสินค้า การให้เงินกู้ยืม
และการเช่าพื้นที่พร้อมสิ่งอำนวยความสะดวกต่างๆ
ซึ่งเป็นรายการทางการค้าปกติและตามราคาตลาดทั่วไป
มีเงื่อนไขทางการค้าที่ไม่แตกต่างกับการทำรายการกับบุคคลภายนอกอื่นๆ
ซึ่งในการทำรายการระหว่างกันที่ผ่านมา คณะกรรมการ คณะกรรมการตรวจสอบ
หรือผู้ถือหุ้นตามแต่กรณีได้พิจารณาอนุมัติโดยกรรมการผู้มีส่วนได้เสียจะไม่มีสิทธิออกเสียงในรายการดังกล่าว

12.3 นโยบายหรือแนวโน้มการทำรายการระหว่างกัน
ในอนาคตคาดว่าบริษัทยังคงมีนโยบายทำรายการระหว่างกันอย่างต่อเนื่อง คือ
การเช่าพื้นที่กับบุคคลที่อาจมีความขัดแย้งทางผลประโยชน์ โดยจะมีการกำหนดเงื่อนไข ต่าง ๆ
ให้เป็นไปตามลักษณะการดำเนินการค้าในราคาตลาด
ซึ่งสามารถเปรียบเทียบได้กับราคาที่เกิดขึ้นกับบุคคลภายนอก และเป็นไปตามราคาที่ยุติธรรม
สมเหตุสมผลและสามารถตรวจสอบได้
โดยนำเสนอให้คณะกรรมการตรวจสอบเป็นผู้พิจารณาเงื่อนไขดังกล่าว
ทั้งนี้บริษัทจะให้กรรมการตรวจสอบของบริษัทหรือผู้เชี่ยวชาญอิสระพิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย

ทั้งนี้หากมีรายการระหว่างกันเกิดขึ้นกับบุคคลที่อาจมีความขัดแย้งทางผลประโยชน์ หรือมีส่วนได้เสีย บริษัทมีนโยบายให้คณะกรรมการตรวจสอบเป็นผู้ให้ความเห็นเกี่ยวกับราคา อัตราค่าตอบแทน รวมทั้งความจำเป็นและความเหมาะสมต่อรายการนั้น โดยในการออกเสียงในที่ประชุมนั้น ๆ กรรมการซึ่งมีส่วนได้เสียจะไม่มีสิทธิออกเสียงลงคะแนน 

12.4 มาตรการคุ้มครองผู้ลงทุน เพื่อเป็นการคุ้มครองผู้ลงทุน
หากในอนาคตมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
หรือมีส่วนได้เสีย บริษัทมีนโยบายให้คณะกรรมการตรวจสอบเป็นผู้ให้ความเห็นเกี่ยวกับราคา
อัตราค่าตอบแทน รวมทั้งความจำเป็น และความเหมาะสมต่อรายการนั้น
เพื่อดูแลให้รายการระหว่างกันเป็นไปอย่างยุติธรรมและมีราคาที่เหมาะสม
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี
โดยคณะกรรมการบริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกันและการได้มาหรือจำหน่ายทรัพย์สินของบริษัทหรือบริษัทย่อย
นอกจากนี้
บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการสอบทานหรือตรวจสอบจากผู้สอบบัญชีของบริษัท

1)  มาตรการหรือขั้นตอนการอนุมัติการทำรายการระหว่างกัน

ในอดีตที่ผ่านมา การทำรายการระหว่างกันเป็นการซื้อขายสินค้า การให้เงินกู้ยืม
และการเช่าพื้นที่พร้อมสิ่งอำนวยความสะดวกต่าง ๆ
ซึ่งเป็นรายการทางการค้าปกติและตามราคาตลาดทั่วไป โดยมีเงื่อนไขทางการค้าที่ไม่แตกต่าง
เมื่อเปรียบเทียบกับการทำรายการกับบุคคลภายนอกอื่น ๆ
ซึ่งในการทำรายการตามขอบเขตอำนาจหน้าที่ที่ได้รับมอบหมายตามปกติ

2)  มาตรการคุ้มครองผู้ลงทุน

เพื่อเป็นการคุ้มครองผู้ลงทุน
หากในอนาคตมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
หรือมีส่วนได้เสีย บริษัทมีนโยบายให้คณะกรรมการตรวจสอบเป็นผู้ให้ความเห็นเกี่ยวกับราคา
อัตราค่าตอบแทน รวมทั้งความจำเป็น และความเหมาะสมต่อรายการนั้น
เพื่อดูแลให้รายการระหว่างกันเป็นไปอย่างยุติธรรมและมีราคาที่เหมาะสม
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระ
หรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี
โดยคณะกรรมการบริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกันและการได้มาหรือจำหน่ายทรัพย์สินของบริษัทหรือบริษัทย่อย
นอกจากนี้
บริษัทจะเปิดเผยรายการระหว่างกันไว้ในหมายเหตุประกอบงบการเงินที่ได้รับการสอบทานหรือตรวจสอบจากผู้สอบบัญชีของบริษัท